«Εἶδα τόν διάβολο νά μπαίνει μέσα μου μέ μορφή καπνοῦ» – Κύριος Ἰησοῦς Χριστός-Ὑπεραγία Θεοτόκος\n«Εἶδα τόν διάβολο νά μπαίνει μέσα μου μέ μορφή καπνοῦ»\n«Eίδα τον διάβολο να μπαίνει μέσα μου με μορφή καπνού»\nΗ συγκλονιστική εξομολόγηση του συνταξιούχου πρωτοπρεσβύτερου Γεράσιμου Κονιδάρη για τη μάχη που έδωσε (ως έφηβος) με τον δαίμονα.\nΤη σκληρή μάχη που έδωσε σε εφηβική ηλικία για να γλιτώσει την ψυχή του από τα χέρια του Σατανά και τον τρόπο με τον οποίο κατάφερε να νικήσει το δαιμόνιο, που τον είχε κυριεύσει, περιγράφει με αφοπλιστική ειλικρίνεια στη συγκλονιστική κατάθεση ψυχής ο 85χρονος (σήμερα) συνταξιούχος πρωτοπρεσβύτερος Γεράσιμος Κονιδάρης.\nΟ Γεράσιμος Κονιδάρης, που γεννήθηκε στις 12 Αυγούστου 1930, κατάγεται από το Κατωμέρι του Μεγανησίου, ενός νησιού κοντά στη Λευκάδα. Η απλή και φτωχική οικογένειά του τού έδωσε χριστιανική ανατροφή. Ο πατέρας του ήταν γεωργός και έμαθε από πολύ νωρίς στον γιο του την αξία της τάξης και της δικαιοσύνης. Σε ηλικία 14 ετών εγκαταστάθηκαν οικογενειακώς στην πόλη της Λευκάδας, για να φοιτήσει ο Γεράσιμος στο γυμνάσιο. Μεγάλος πόθος του ήταν να γίνει κληρικός και συγκεκριμένα ιεραπόστολος για να πάει στην Αφρική, όπως αναφέρει στη συγκλονιστική αφήγησή του στον δημοσιογράφο Βασίλη Σπυρόπουλο, που δημοσιεύεται στην εφημερίδα «Ορθόδοξη Αλήθεια».\n«Σε μια στροφή φεύγοντας από τον Πόρο, εκεί όπου καθόμουν, αισθάνθηκα κάτι, σαν να μύριζε καπνός. Κοίταξα δεξιά και αριστερά, δεν είδα καπνό. Είπα σε έναν που ήταν δίπλα μου και ήταν πιο μεγάλος στην ηλικία: “Κύριε, σας μυρίζει κάτι;” Μου απάντησε αρνητικά κι εκείνη τη στιγμή, με το “όχι” που μου είπε, όπως άνοιξα το στόμα μου να πάρω μια ανάσα, μου φάνηκε ότι ο καπνός μπήκε μέσα μου. Είδα, δηλαδή, μια μικρή δέσμη, σαν ακτίνα που ερχόταν μέσα μου» περιγράφει ο σεβάσμιος γέροντας και προσθέτει: «Κατάλαβα αμέσως τον καπνό που μπήκε μέσα μου. Από εκείνη τη στιγμή και ύστερα άλλαξε άρδην η ζωή μου. Μου ερχόταν να γκρεμίσω με δύναμη το λεωφορείο, ώστε να σκοτωθούν όλοι, να πάω στη Λευκάδα και να βάλω φωτιά στο σπίτι μου. Είχα πλήρη συνείδηση τι έλεγα και τι έκανα, αλλά δεν μπορούσα να αντιδράσω καθόλου. Μου ήταν όλα γνωστά, άκουγα τα πάντα, έβλεπα τους άλλους ανθρώπους και τις φιλοφρονήσεις που έκαναν, τα λόγια που έλεγαν, αλλά εγώ ήμουν κάτω από μιαν άλλη επήρεια και δεν μπορούσα να αντιδράσω».\nΗ «άλλη επήρεια», όπως αναφέρει, ήταν ένα δαιμονικό πνεύμα που είχε μπει μέσα του, καταλαμβάνοντας όλη την ύπαρξή του. Πλέον του έφταιγαν όλα και όλοι. Ακόμη και στους γονείς του ήθελε να κάνει κακό! Φώναζε, έβριζε, άφριζε και έσπαγε πράγματα! Σε κατάσταση αγωνίας και πλήρους απόγνωσης ο πατέρας και η μητέρα του ενημέρωσαν άμεσα τον τότε μητροπολίτη Λευκάδος Δωρόθεο, ο οποίος τους έστειλε σε έμπειρους και διάσημους ειδικούς γιατρούς στην Αθήνα. Εκείνοι τον υπέβαλαν σε όλες τις απαραίτητες εξετάσεις, αλλά το τελικό πόρισμα ήταν ότι ο Γεράσιμος έχαιρε άκρας υγείας. Ομως, οι απαντήσεις των γιατρών δεν έπεισαν τον νεαρό και την οικογένειά του.\nΑνήμερα την εορτή των Αγίων Αποστόλων Πέτρου και Παύλου (που είναι πολιούχοι του Κατωμερίου), ο Γεράσιμος παρακολουθούσε με ευλάβεια τη θεία λειτουργία που τελούσε ο μητροπολίτης Δωρόθεος. Την ώρα της Μεγάλης Εισόδου, καθώς ο μητροπολίτης μνημόνευε ονόματα ζώντων, τονίζοντας «υπέρ υγείας του δούλου σου Γερασίμου», ο νεαρός κατελήφθη από μεγάλη ταραχή και έπεσε στο δάπεδο του ναού σπαράζοντας και βλαστημώντας. Οι πιστοί έσπευσαν τον βγάλουν από την εκκλησία, για να ηρεμήσει.\nΗ ταραχή που ένιωθε συνεχίστηκε και όταν επέστρεψε στο πατρικό του. Η αντίδρασή του ήταν η ίδια και όταν στο σπίτι έφτασε ο μητροπολίτης Δωρόθεος, ο οποίος του διάβασε ειδικές ευχές για τους εξορκισμούς των δαιμόνων. Το πνεύμα του διαβόλου που ήταν μέσα του τον έκανε να βρίζει, να φτύνει και να θέλει ακόμη και να χειροδικήσει εναντίον του μητροπολίτη. Μιλώντας στους γονείς του ο μακαριστός Δωρόθεος έκανε λόγο για «πονηρό πνεύμα που κατατυραννάει τον Γερασιμάκη μας». Εκείνο που ζήτησε ήταν νηστεία και προσευχή, τόσο από τους γονείς του όσο και από τους συγγενείς της οικογένειας.\n«Ηρθανε άνδρες του Λιμενικού και αστυνομικοί και με βάλανε στο ταξί. Στον δρόμο για το μοναστήρι είχα την αίσθηση ότι με πηγαίνανε στον άγιο Γεράσιμο και εγώ δεν το ήθελα…» τονίζει ο συνταξιούχος πλέον κληρικός, φέρνοντας πάλι στο μυαλό του εκείνες τις εικόνες. «Με είχε πιάσει ένας οίστρος κακίας εναντίον του αγίου Γερασίμου, ήθελα να πάω να τον κάψω, για να αποδείξω ότι είμαι δυνατότερος από εκείνον»!\nΑνήμερα της εορτής του αγίου Ευσταθίου ο νεαρός δαιμονισμένος παρακολουθούσε τη θεία λειτουργία. Κάποια στιγμή ένιωσε μια τρομερή δύναμη μέσα του και έτρεξε να σπάσει με το κεφάλι του τη λάρνακα του αγίου Γερασίμου. Τον συγκράτησαν οι παριστάμενοι, ωστόσο η τρικυμία μέσα του συνεχίστηκε. Ενιωθε να βγαίνει κάτι σαν φωτιά από τα σωθικά του! Τα παράθυρα της εκκλησίας έτριζαν σαν να γινόταν σεισμός, ενώ μια πυκνή δέσμη μαύρου καπνού κατευθύνθηκε στο παράθυρο, που ήταν πάνω από το αναλόγιο! Το παράθυρο έγινε χίλια κομμάτια και τα καντήλια μέσα στον ναό άρχισαν να κουνιούνται, σαν να τα έσπρωχνε ένα αόρατο χέρι! Ως και τα καμπανάκια που ήταν στη βάση της λάρνακας του αγίου Γερασίμου κουδούνιζαν μόνα τους. Κατακλυσμένος από το πνεύμα του κακού ο νεαρός Γεράσιμος λιποθύμησε. Η θεία λειτουργία συνεχίστηκε και ο νεαρός από το Μεγανήσι συνήλθε ύστερα από λίγο.\n«Ημουν ξαπλωμένος και βρισκόμουν σε λήθαργο, με κρατούσαν ορισμένοι από τους εκκλησιαζομένους. Την ώρα που ο παπάς έβγαινε με το Αγιο Δισκοπότηρο λέγοντας “Μετά φόβου Θεού, πίστεως και αγάπης, προσέλθετε” αισθάνθηκα μια γλυκύτητα, σαν να γαληνεύει ο εαυτός μου και σαν ένα ελαφρύ χέρι -να το χαρακτηρίσω έτσι- να με σηκώνει. Αισθάνθηκα όρθιος και, κοιτάζοντας τον παπά που είχε το Αγιο Δισκοπότηρο, πήγα να κοινωνήσω» αφηγούνταν ο π. Γεράσιμος.\nΟ Γεράσιμος, απελευθερωμένος πια από το δαιμόνιο, προσπάθησε να επιστρέψει στο γυμνάσιο, για να ολοκληρώσει τις σπουδές του. Ωστόσο δεν κατάφερε να συνεχίσει το σχολείο, καθώς η έντονη περιπέτεια που είχε ζήσει του άφησε «κληρονομιά» ανυπόφορους πονοκεφάλους και ιλίγγους. Εμεινε στο Μοναστήρι του Αγίου Γερασίμου για ενάμιση χρόνο. Σε ηλικία 22 ετών γράφτηκε στο Εκκλησιαστικό Φροντιστήριο Βελλάς Ιωαννίνων, ύστερα από παρότρυνση του μητροπολίτη Λευκάδος Δωροθέου. Αφού υπηρέτησε τη στρατιωτική θητεία του, ο ζήλος και η αγάπη του για τον Θεό και τον συνάνθρωπο τον οδήγησαν στην ιεροσύνη.\nΟ π. Γεράσιμος Κονιδάρης «δεν εξέλαβε ποτέ την ιεροσύνη σαν βιοποριστικό επάγγελμα, αλλά κυρίως σαν σταυρώσιμη συμπόρευση με τον άλλο άνθρωπο και σαν απογειωτική αναστάσιμη πνευματική δύναμη» αναφέρει για τον συνταξιούχο κληρικό που γνωρίζει εδώ και πολλά χρόνια ο εφημέριος του μητροπολιτικού ναού της Λευκάδας π. Γεράσιμος Ζαμπέλης. «Οι περιπέτειες της ζωής, αρκετές, δεν τον γονάτισαν. Γονάτιζε κάτω από τα πόδια του Εσταυρωμένου και έπαιρνε δύναμη και συνέχιζε. Είναι, ομολογώ, ευλογία Θεού η παρουσία και το έργο του στην τοπική μας εκκλησία και όλα αυτά τα επιτελούσε και συνεχίζει σήμερα, αθόρυβα, όσο μπορεί να τα επιτελεί με αγωνία, με αγώνα, με ευπρέπεια, με σιωπή και με προσευχή».\nΟ π. Γεράσιμος Κονιδάρης διακόνησε την τοπική εκκλησία 43 χρόνια ως εφημέριος σε πολλά απομακρυσμένα χωριά στο Μεγανήσι και 55 χρόνια ως εξομολόγος. Ο μητροπολίτης Λευκάδος κ. Θεόφιλος τον τίμησε γι’ αυτή την τεράστια προσφορά του πριν από πέντε χρόνια, σε ειδική τελετή που έγινε στον Ναό της Παναγίας των Ξένων. Ο κ. Θεόφιλος τον μνημονεύει συχνά πυκνά, τον αναγνωρίζει και τον αγαπά ιδιαίτερα. Το 2000 πήρε σύνταξη λόγω σοβαρής καρδιοπάθειας. Εχοντας πολύ χρόνο στη διάθεσή του έκανε την αυτοκριτική του για όλα αυτά τα χρόνια της εφημεριακής διακονίας του, προκειμένου να δώσει απάντηση αν ήταν σύμφωνα με το θέλημα και τις εντολές του Θεού ή όχι. Υστερα από πολλή σκέψη και διάλογο με τον εαυτό του δεν έλαβε θετικές απαντήσεις στα ερωτήματά του..\nΔΙΑΒΟΛΟΣ, ΘΑΥΜΑΤΑ, ΩΦΕΛΙΜΕΣ ΔΙΗΓΗΣΕΙΣ ΑΓΙΟΣ ΓΕΡΑΣΙΜΟΣ ΚΕΦΑΛΛΗΝΙΑΣ, ΔΑΙΜΟΝΙΣΜΟΣ, ΔΙΑΒΟΛΟΣ, ΘΑΥΜΑΤΑ, ΠΟΛΕΜΟΣ ΑΠΟ ΤΟΝ ΔΙΑΒΟΛΟ, ΩΦΕΛΙΜΕΣ ΔΙΗΓΗΣΕΙΣ\nPrevious PostΣύμφωνο Συμβίωσης – Καλά, “Ἀνθρώπους δέν ἐντρέπονται… Θεόν δέν φοβοῦνται”;\nNext PostΠρό τῆς Χριστοῦ Γεννήσεως


«Πιο παθιασμένος Παναθηναϊκός ο Δημήτρης από τον Παύλο κι εμένα» | Leoforos.gr\n11 Μαίου 2018 22:29\n«ΠΙΟ ΠΑΘΙΑΣΜΕΝΟΣ ΠΑΝΑΘΗΝΑΪΚΟΣ Ο ΔΗΜΗΤΡΗΣ ΑΠΟ ΤΟΝ ΠΑΥΛΟ ΚΙ ΕΜΕΝΑ»\nΟ Θανάσης Γιαννακόπουλος υποστήριξε πως ο Δημήτρης Γιαννακόπουλος είναι πιο παθιασμένος Παναθηναϊκός από τον πατέρα του Παύλο, κι από τον ίδιο, ενώ τόνισε πως όπου υπάρχει το «τριφύλλι» θα υπάρχει πάντα το όνομα της οικογένειας του.\nΣτην κάμερα της Cosmote TV μίλησε ο Θανάσης Γιαννακόπουλος μετά το τέλος του αγώνα του Παναθηναϊκού με την ΑΕΚ. Στις δηλώσεις του αναφέρθηκε στην απώλεια του αδερφού του, Κώστα, αλλά και στις τελευταίες κινήσεις του Δημήτρη Γιαννακόπουλου για τον Ερασιτέχνη Παναθηναϊκό και την προσπάθεια σωτηρίας που έκανε για την ΠΑΕ.\n«Εγώ είμαι δίπλα του πάντα, τον προτρέπω, τον σιγοντάρω και προσπαθώ με την εμπειρία που έχω να τον βοηθήσω. Ο Δημήτρης αποδεικνύει πως είναι πιο παθιασμένος Παναθηναϊκός κι από εμένα, κι από τον πατέρα του τον Παύλο. Αυτό που ξέρω, είναι πως όπου υπάρχει Παναθηναϊκός θα υπάρχει πάντα και το όνομα Γιαννακόπουλος δίπλα», είπε χαρακτηριστικά για το συγκεκριμένα θέμα ο Θανάσης Γιαννακόπουλος.\nΌσο για τις σχέσεις του Παναθηναϊκού με την Ευρωλίγκα, σχολίασε: «Θέλω ο Παναθηναϊκός να παίζει στην καλύτερη διοργάνωση, απέναντι στους καλύτερους. Ευελπιστώ να μείνει η ομάδα στην Ευρωλίγκα, όμως, θα πρέπει κι αυτοί να ρίξουν νερό στο κρασί τους και να κάνουν αυτό που πρέπει. Το κυνηγητό που κάνουν στον Παναθηναϊκό είναι… αξεπέραστο. Να κάνουν αυτό που πρέπει, για να μείνει ο Παναθηναϊκός στη διοργάνωση. Δεν γίνεται ο Παναθηναϊκός να είναι σε υποδεέστερη διοργάνωση, θέλω και να δικαιωθεί και να μείνει στην κορυφαία κατηγορία».\nΑναφορικά με το πρωτάθλημα, ανέφερε: «Πιστεύω πως η χρονιά θα κλείσει θετικά για τον Παναθηναϊκό, αλλά να ξέρετε και πως ο εχθρός του καλού είναι το καλύτερο και το κάλλιστο».\nΝωρίτερα, είχε υπογραμμίσει πως: «Ειμαι στενοχωρημένος γιατί έχασα τον αδερφό μου, ήταν σύντροφος και στήριγμα για εμάς σε όλα. Ξεκινήσαμε από το μηδέν και φτάσαμε εδώ που φτάσαμε».\nΕνώ ξεκαθάρισε ότι: «Δεν μπορώ να φανταστώ τον εαυτό μου να μην βρίσκεται όπου αγωνίζεται ο Παναθηναϊκός, όσο μπορώ θα είμαι στα παιχνίδια του Παναθηναϊκού πάντοτε. Είναι το φάρμακό μας.».


Όταν ο θάνατος, η καταστροφή του περιβάλλοντος και η αδικία γίνονται νόμος, τότε η αντίσταση και ο αγώνας για τη γη και την ελευθερία γίνοντ\nΟ αγώνας ενάντια στα μεταλλεία στη Χαλκιδική δεν ξεκινάει τώρα που τον θυμήθηκαν τα δελτία των 8. Πρόκειται για έναν πολύχρονο, μαζικό και πολύμορφο κοινωνικό αγώνα, που η εκάστοτε έκφραση και έντασή του καθορίζεται από τις συνθήκες μέσα στις οποίες συντελείται. Άλλοτε περιλαμβάνει πορείες στο χωριό ή στο βουνό, άλλοτε αποκλεισμούς δρόμων και άλλοτε καταστροφές των εγκαταστάσεων της εταιρείας, όπως αυτή που έγινε τα ξημερώματα της Κυριακής 17/2/2013, στο εργοτάξιο της Ελληνικός Χρυσός, στην τοποθεσία Σκουριές του όρους Κάκαβος στη Μ.Παναγιά Χαλκιδικής. Από την Κυριακή μέχρι και σήμερα, οι δυνάμεις καταστολής, στο πλαίσιο του δόγματος της μηδενικής ανοχής, και χρησιμοποιώντας μεθόδους αντιποίνων, εισβάλλουν βίαια σε σπίτια και καφενεία και προσαγάγουν αγωνιζόμενους κατοίκους, βάσει υποδείξεων της εταιρείας, στοχεύοντας κατά προτεραιότητα σε μέλη των επιτροπών αγώνα...\nΟ κοινοτισμός πριν την ανάδειξη των καπιταλιστικών σχέσεων στην Ευρώπη\nα) Η εξέγερση των «Μοιρολογητών» στην Αγγλία\nΞεκίνησε σαν «εξέγερση των χωρικών του Essex» το 1381, που αντιδρούσαν στις βίαιες «περιφράξεις» της κοινοτικής τους γης από τους ευγενείς και στη τριπλή φορολογία: από τον τοπικό φεουδάρχη, το ιερατείο και τον βασιλιά. Επεκτάθηκε γρήγορα στο Κεντ και στη νοτιοανατολική Αγγλία φθάνοντας μέχρι το Λονδίνο, εμπλέκοντας και τα φτωχά λαϊκά στρώματα των πόλεων(έμπορους, βιοτέχνες κ.λπ) .\nΜεταξύ των αιτημάτων της εξέγερσης που εξελίχθηκε στην ουσία σε κοινωνική επανάσταση για τις συνθήκες της εποχής ήταν:\nΑπελευθέρωση των δουλοπάροικων, κατάργηση των φορολογικών βαρών και των φεουδαρχικών επιβαρύνσεων, κατάργηση ακόμα και του συντεχνιακού συστήματος με απελευθέρωση της εργασίας των καλφάδων, Κοινοκτημοσύνη στον παραγόμενο πλούτο, δήμευση της περιουσίας της εκκλησίας και επιστροφή στον πρωτοχριστιανικό χαρακτήρα της, καθιέρωση της πολιτικής και κοινωνικής ισότητας για όλους κ.λπ.\nΑυτό ανάγκασε τον τότε βασιλιά Ριχάρδο Γ΄ να κάνει παραχωρήσεις και με υποσχέσεις για βελτίωση των συνθηκών έπεισε τους επαναστάτες να γυρίσουν στις πόλεις και τα χωριά. Μόλις έγινε αυτό ολόκληρο το φεουδαρχικό σύστημα αντεπιτέθηκε και σφάγιασε χιλιάδες εξεγερμένους και τους ηγέτες τους, μεταξύ των οποίων και τον ιερωμένο Τζων Μπωλ. Ταυτόχρονα αυξήθηκε η εκμετάλλευση, η βία και η τρομοκρατία από τη μεριά των νικητών, όπως γίνεται πάντα μετά από την ήττα των «από κάτω».\nβ) Ο «πόλεμος των αγροτών» στη Γερμανία\nΟι αγρότες οπλισμένοι είχαν στην αρχή και σημαντικές νίκες και μετά από συνάντηση εκπροσώπων τους στο Memmingen της άνω Βάδης, διαμόρφωσαν και δημοσίευσαν το 1525 σε 12 άρθρα τα αιτήματά τους. Μεταξύ των αιτημάτων ήταν: χωρισμός εκκλησίας-κράτους και πέρασμα της περιουσίας της εκκλησίας στο κράτος, οι κοινότητες να έχουν το δικαίωμα να εκλέγουν τους ιερείς, περιορισμό της εξουσίας των ευγενών με μετατροπή τους σε ένα είδος κρατικών υπαλλήλων ενός κεντρικού κράτους με συνέλευση ισάριθμων εκπροσώπων των ευγενών, των πολιτών(δημοτών) και των αγροτών, δικαστήρια με λαϊκούς(με μέλη κύρια πολίτες αγρότες), διάλυση των μεγάλων εμπορικών εταιρειών και των τραπεζών, οικονομία και εμπόριο για το κοινό συμφέρον και όχι για τον πλουτισμό των ιδιωτών, δικαιώματα χρήσης δασών και βοσκοτόπων στους αγρότες κ.λπ.\n Θρησκευτική αίρεση στις χώρες της κεντρικής και βόρειας Ευρώπης, που διακήρυττε την ισότητα, την κοινοκτημοσύνη και την ελευθερία όλων των ανθρώπων, έχοντας μεγάλη επιρροή στους νέους εργάτες των πόλεων, που ζούσαν μαζί σε κοινά οργανωμένους χώρους.\n Άμεση δημοκρατία και αταξική κοινωνία, Κ.Λάμπος, Νησίδες 2012, σελ. 130-131\n «…τα πράγματα δεν πρόκειται να πάνε καλά στην Αγγλία, μέχρι όλα να γίνουν κοινά και να μην υπάρχουν δουλοπάροικοι, ούτε ευγενείς, αλλά να είμαστε όλοι ίσοι», ήταν τα λόγια του πριν τον βασανίσουν και τον θανατώσουν. «Όταν ο Αδάμ όργωνε και η Εύα έπλεκε, που ήταν οι ευγενείς;»:http://www.istoria.gr/apr04/\n Ο Λούθηρος ο ίδιος δεν εννοούσε βέβαια ότι ο χριστιανός δεν θα πρέπει να υπόκειται στις φεουδαρχικές κοινωνικές και πολιτικές σχέσεις, αλλά στις θεολογικές θέσεις του παπισμού(Οι περίφημες 95 θέσεις του ενάντια στην κατάχρηση του συγχωροχαρτιού). Deutsche Geschichte, Manfred Mai, GULLIVER, σελ. 49-51 Der gemeine Mann erhebt sich\nΘα ακολουθήσει η παράθεση και άλλων περιπτώσεων\nΟι μέρες της αφθονίας μας ήταν μετρημένες, όχι μόνο για τους Έλληνες\nΑπό αυτόν τον αγώνα το κεφάλαιο βγαίνει κερδισμένο σε όλη την ευρωζώνη, ενώ η εργασία βγαίνει χαμένη παντού, ακόμα και στη Γερμανία, όπου εφαρμόσθηκε ιδιαιτέρως σκληρή πίεση προς αυτήν μετά την επανένωση των δύο Γερμανιών(με επιχείρημα μάλιστα ακριβώς αυτή την επανένωση, συνέναισαν οι εργαζόμενοι με τα συνδικάτα). Βέβαια το τελικό αποτέλεσμα είναι μόνιμο πλεονασματικό ισοζύγιο συναλλαγών για τη Γερμανία, το οποίο όμως χρηματοδοτείται σε μεγάλο βαθμό από τα ελλειμματικά ισοζύγια των περιφερειακών χωρών, μεταξύ των οποίων και της Ελλάδας.\nΑντί την ανέχεια και τις στερήσεις, την «χαρούμενη» λιτότητα!\nΓια πιο συγκεκριμένες προτάσεις βλέπε και τη σελίδα "τι να κάνουμε":\nΘα συγκρίνω την ελληνική περίπτωση με αυτή της Ρουμανίας (γιατί αν αρχίσω από την Κολομβία πολλοί θα πουν ότι συγκρίνω την Ελλάδα με μια λατινοαμερικανική χώρα και «τι σχέση έχουμε εμείς με αυτούς, εδώ είναι Ευρώπη» και άλλα τέτοια, κατά τη γνώμη μου ευτράπελα). Πριν απ” αυτό όμως ας θυμηθούμε τι προβλέπουν τα δύο μεταλλευτικά σχέδια:\nΤο ελληνικό κράτος έχει παραχωρήσει τα μεταλλευτικά δικαιώματα μιας έκτασης 317.000 στρεμμάτων στη Βόρεια Χαλκιδική, πλούσιας σε χρυσό, χαλκό και άλλα μέταλλα, στην καναδική πολυεθνική Eldorado Gold. Σε αυτά συμπεριλαμβάνονται το κοίτασμα χαλκού – χρυσού στις Σκουριές, που σήμερα εκτιμάται ότι αξίζει περίπου 12 δισεκατομμύρια δολάρια, δύο προϋπάρχοντα ορυχεία μαζί με τις εγκαταστάσεις τους, 310 σπίτια στο Στρατώνι, καθώς και τα δικαιώματα έρευνας και επέκτασης της εξορυκτικής δραστηριότητας με το άνοιγμα και άλλων μεταλλείων. Το αντάλλαγμα που πλήρωσε η εταιρεία στο ελληνικό κράτος το 2003 για να αποκτήσει τα παραπάνω ήταν 11 εκατομμύρια ευρώ, κάτι που έχει χαρακτηριστεί από κόμματα του ελληνικού Κοινοβουλίου και από κατοίκους της περιοχής «ένα από τα μεγαλύτερα οικονομικά σκάνδαλα της χώρας».\nΣτη Ρόσια Μοντάνα της Ρουμανίας μια άλλη καναδική εταιρεία, η Gabriel Resources, και το ρουμανικό κράτος θέλουν από το 1997 να εξορύξουν το μεγαλύτερο κοίτασμα χρυσού στο υπέδαφος της Ευρώπης. Για να το κάνουν αυτό θα ανατινάξουν όλα τα βουνά της περιοχής δημιουργώντας τέσσερα ορυχεία ανοιχτής εξόρυξης και μια μεγάλη δεξαμενή εναπόθεσης αποβλήτων, που θα περιέχει\nκυάνιο και άλλες τοξικές ουσίες. Οι κάτοικοι που αντιδρούν λένε ότι αυτό θα έχει ανυπολόγιστες συνέπειες στο περιβάλλον καθώς και στην ιστορική κληρονομιά της Ρόσια Μοντάνα, αφού εκεί βρίσκονται οι πιο καλά διατηρημένες ρωμαϊκές στοές παγκοσμίως. Οι ιστορικοί λένε πως η ακμή της Ρωμαϊκής Αυτοκρατορίας οφείλεται ώς ένα βαθμό στο χρυσάφι της Ρόσια Μοντάνα και οι τεχνίτες της εποχής είχαν αναπτύξει ένα δίκτυο υπόγειων στοών για την εξόρυξη, τόσο αριστοτεχνικό, που πολλοί το παρομοιάζουν με υπόγεια Ακρόπολη.\n1. Και οι δύο χώρες πλήττονται βάναυσα από την οικονομική κρίση. 2. Και οι δύο χώρες θέλουν να εξορύξουν το χρυσάφι τώρα που οι τιμές του πολύτιμου μετάλλου βρίσκονται στα ύψη. 3. Και οι δύο χώρες έχουν ως επενδυτές καναδικές εταιρείες. 4. Κάτοικοι και των δύο περιοχών αντιδρούν υποστηρίζοντας πως τα σχέδια εξόρυξης θα έχουν καταστροφικές συνέπειες.\n3. Στη Ρουμανία το πρότζεκτ το έχει αναλάβει μια κοινοπραξία, η Rosia Montana Gold Corporation (4). Σε αυτή την εταιρεία οι Καναδοί έχουν το 80,69%, ενώ το υπόλοιπο 19,31% έχει μείνει στον έλεγχο του κράτους. Στην Ελλάδα έχει σχηματιστεί μια αντίστοιχη κοινοπραξία, η «Ελληνικός Χρυσός». Οι Καναδοί\nελέγχουν το 95%, ενώ το υπόλοιπο 5% ανήκει στην ελληνική κατασκευαστική εταιρεία «Ακτωρ» του ομίλου Μπόμπολα. Το ελληνικό κράτος δηλαδή δεν έχει κρατήσει απολύτως τίποτα.\n5. Ολοι οι υπουργοί που πέρασαν από το αρμόδιο υπουργείο Περιβάλλοντος της Ρουμανίας, διστάζουν να δώσουν περιβαλλοντική άδεια στο πρότζεκτ της Ρόσια Μοντάνα, και ως εκ τούτου το πράσινο φως για την έναρξή του. Ο υπουργός Περιβάλλοντος, Ατίλα Κοροντί, μάλιστα απέρριψε το 2007 την περιβαλλοντική μελέτη της εταιρείας καθώς δεν είχαν προσκομιστεί όλα τα απαραίτητα δικαιολογητικά. «Χρειαζόμαστε επενδυτές σε αυτή τη χώρα που να είναι σοβαροί, και η εταιρεία κατά τη γνώμη μου δεν είναι αρκετά σοβαρή», είπε στην συνάδελφο Γεωργία Ανάγνου. Η τωρινή υπουργός Περιβάλλοντος μάλιστα, Rovana Plumb, πρότεινε πρόσφατα να δοθεί όλος ο φάκελος στη δημοσιότητα προκειμένου οι Ρουμάνοι να γνωρίζουν κάθε λεπτομέρεια αναφορικά με το πρότζεκτ (7). Στην Ελλάδα, παρ” όλο που εκκρεμεί απόφαση του Συμβουλίου της Επικρατείας που θα κρίνει το αν θα αρχίσει το πρότζεκτ ή όχι, το υπουργείο Περιβάλλοντος με εντολή του παρεμβαίνει υπέρ της «Ελληνικός Χρυσός» και ουσιαστικά διατάζει το δασαρχείο να εγκρίνει εργασίες υλοτομίας στο αρχέγονο δάσος των Σκουριών, πριν από την απόφαση του Συμβουλίου της Επικρατείας (8).\n6. Η Rosia Montana Gold Corporation προσπαθεί να κερδίσει την κοινή γνώμη της Ρουμανίας με διαφημιστικά σποτ στην τηλεόραση και στις εφημερίδες. Σε σχέση με τη διαφήμιση η εταιρεία κατατάσσεται τρίτη μετά τις δύο μεγάλες εταιρείες τηλεφωνίας. Με αυτόν τον τρόπο ελέγχει και την εγχώρια πληροφόρηση, αφού όπως καταγγέλλουν Ρουμάνοι δημοσιογράφοι, «είναι αδύνατον να δεις να γράφονται άρθρα εναντίον του πρότζεκτ της Ρόσια Μοντάνα στον εθνικό Τύπο». Στην Ελλάδα η «Ελληνικός Χρυσός» δεν έχει ούτε καν ιστοσελίδα (9) και δεν δαπανά τίποτα για διαφήμιση. Ούτε και φαίνεται να νοιάζει κανέναν -και μιλώ κυρίως για το κράτος- να ενημερωθεί η κοινή γνώμη της Ελλάδας για το τι ακριβώς σχεδιάζεται να γίνει στη Χαλκιδική. Είναι λες και μιλάμε για μια έρημη τοποθεσία στον πλανήτη Αρη. Τα περισσότερα ελληνικά ΜΜΕ σιωπούν εναρμονιζόμενα με την κυβερνητική γραμμή περί ανάπτυξης και ξένων επενδύσεων uber alles, ενώ το γεγονός ότι στην κοινοπραξία συμμετέχει και ένας από τους πιο σημαντικούς\nεπιχειρηματικούς ομίλους της Ελλάδας, βασικός μέτοχος και σε ΜΜΕ, καθιστά τη δημοσίευση κριτικής σχετικά με το project πρακτικά αδύνατη.\nΤο ρουμανικό κράτος, παρ” όλο που έχει να κερδίσει περισσότερα χρήματα από τα σχέδια εξόρυξης χρυσού στο έδαφός του, παρ” όλο που έκανε καλύτερες συμφωνίες και παρ” όλο που και το ίδιο είναι μέτοχος της κοινοπραξίας, φαίνεται να κινείται με περισσότερη ωριμότητα, υπευθυνότητα και προσοχή σε σχέση με την Ελλάδα. Το ελληνικό κράτος, που χορεύει στον ρυθμό των Μνημονίων, βιάζεται. Με μοναδικό κριτήριο το «να δώσουμε θέσεις εργασίας» ή «να φέρουμε ξένες επενδύσεις» κινείται άρον άρον με προχειρότητα, κερδίζοντας ελάχιστα, και μάλιστα σε ένα θέμα τόσο σημαντικό που αφορά το περιβάλλον μιας περιοχής απερίγραπτου φυσικού κάλλους. Και επειδή οι άνθρωποι που ζουν εκεί πιστεύουν ότι τα αρχέγονα δάση που θα κοπούν δεν ξαναγίνονται και πως κάθε απόφαση που θα ληφθεί τώρα, θα επηρεάσει άμεσα και τις επόμενες γενιές, διαμαρτύρονται. Ωστόσο αντί να βρουν ένα κράτος που θα σκύψει και θα τους ακούσει, εκείνο τους στέλνει τα ΜΑΤ για να καταπνίξει τη φωνή τους. Η Ελλάδα είναι η μοναδική χώρα της Ευρώπης όπου συμβαίνει κάτι τέτοιο. Δεν υπάρχει καμία ανάλογη περίπτωση, από τη στιγμή που η Ελλάδα έγινε μέλος της ευρωπαϊκής οικογένειας, όπου ένα μεταλλευτικό σχέδιο επιχειρήθηκε να επιβληθεί με αυτόν τον τρόπο, διά της βίας, εκ των άνω, από ευρωπαϊκό κράτος στον λαό του. Αυτά είναι πράγματα που συχνά τα βλέπει κανείς να συμβαίνουν σε χώρες της Λατινικής Αμερικής. Στη Γουατεμάλα, όπου ΜΑΤ και άνδρες ιδιωτικής εταιρείας σεκιούριτι επενέβησαν προς χάριν της μεταλλευτικής CGN προκειμένου να καταπνίξουν τη διαμαρτυρία ιθαγενών Μάγιας. Το αποτέλεσμα ήταν να σκοτώσουν φριχτά τον ηγέτη τους, κομματιάζοντάς τον με ματσέτες. Στο Περού για το ορυχείο της Newmont, όπου δυνάμεις καταστολής συγκρούστηκαν με τους ντόπιους που επίσης διαμαρτύρονταν κατά του πρότζεκτ, αφήνοντας πίσω τους νεκρούς και τραυματίες. Και στην Κολομβία, όπου εξαιτίας του 50χρονου εμφύλιου πολέμου, ο στρατός είναι αυτός που φυλάει τις ιδιωτικές εταιρείες χρυσού. Αλλά είπαμε: Εμείς δεν έχουμε καμιά σχέση με Λατινική\nΑμερική, είμαστε στο ευρώ, είμαστε Ευρώπη! Ρώτησα τον πρώην υπουργό Περιβάλλοντος που έβαλε την υπογραφή του για το πρότζεκτ, Γιώργο Παπακωνσταντίνου, τι ακριβώς κερδίζει η χώρα. (Θυμίζω ότι πήραμε 11 εκατ. ευρώ και τέλος. Ούτε σεντ από royalties στο μέλλον.) Μου απάντησε αυτολεξεί: «Το κράτος κερδίζει γιατί παίρνει φόρους, το κράτος κερδίζει γιατί προσλαμβάνονται πάνω από 1.000 άτομα και αυτά τα άτομα έχουν εισοδήματα, άρα πληρώνουν φόρους».\nΟ κ. Στρατουδάκης της «Ελληνικός Χρυσός» μιλάει για «1.700 άμεσες θέσεις εργασίας και τις διπλάσιες έμμεσες». Περίπου 5.000 δηλαδή. Κάτι που με ευκολία επιβεβαιώνει και ο δήμαρχος Αριστοτέλη κ. Πάχτας: «Πείτε μου, σε ποια άλλη περιοχή της πατρίδας μας, στην επόμενη πενταετία θα δημιουργηθούν άλλες 5.000 θέσεις απασχόλησης;». Παρ” όλο που θεωρώ έωλο τον αριθμό των έμμεσων θέσεων -γιατί κανείς δεν μπορεί αυτή τη στιγμή να επιβεβαιώσει ότι π.χ. οι γαλότσες που θα φορούν οι εργάτες θα φτιάχνονται από ελληνικά χέρια και δεν θα αγοράζονται από τη Βουλγαρία- θα θεωρήσω ότι ο αριθμός των θέσεων εργασίας που θα δημιουργηθούν θα είναι όντως 5.000. Οπως επίσης θα τονίσω και κάτι που δεν ακούγεται συχνά: ότι σύμφωνα με τις μελέτες της εταιρείας για τις Σκουριές, το ορυχείο θα έχει ζωή 27 χρόνων.\nΤα ερωτήματα λοιπόν που καλείται να απαντήσει η ελληνική κοινωνία είναι τα εξής: Δέχεται για μια υπόσχεση 5.000 θέσεων εργασίας που θα διαρκέσουν 27 χρόνια, να κοπούν εκατοντάδες στρέμματα αρχέγονου δάσους; Δέχεται να ρισκάρει τυχόν περιβαλλοντικές επιπτώσεις και ατυχήματα; Δέχεται να εξορυχτεί χρυσάφι που θα φεύγει έξω, χωρίς να αφήνει περαιτέρω κέρδη στον τόπο από δικαιώματα εξόρυξης, παρά μόνο όσα θα προκύπτουν από τη φορολογία της επιχείρησης και των εργαζομένων της; Και το πιο σημαντικό:\nΔέχεται αυτού του τύπου την ανάπτυξη; Αυτά τα βασικά ερωτήματα θα πρέπει να αποτελέσουν την καρδιά μιας δημόσιας διαβούλευσης, η οποία κανονικά θα έπρεπε να είχε ήδη γίνει. Ετσι ώστε όλοι οι Ελληνες να είναι ενημερωμένοι γι” αυτό που σχεδιάζεται να γίνει σε ένα μέρος της πατρίδας τους. Μας αφορά όλους. Αλλωστε όπως έλεγε και ο Αριστοτέλης, «Το κύριο γνώρισμα του πολίτη είναι η συμμετοχή στην απονομή δικαιοσύνης και στην άσκηση εξουσίας». Δυστυχώς στη σύγχρονη ελληνική δημοκρατία αυτά είναι ψιλά γράμματα.\nΣχόλιο: Η τοπική κοινωνία δεν δέχεται με κανένα τρόπο μια τέτοια "ανάπτυξη", την οποία βέβαια θέλουν τα λαμόγια, ο οδήμαρχος και οι "δικοί" του. Για την τοπική κοινωνία "Χρυσάφι είναι το βουνό, χρυσάφι το νερό μας, χρυσάφι είναι ο τόπος μας και τ' όμορφο χωριό μας"\nΟ ΘΗΣΑΥΡΟΣ ΤΗΣ ΚΑΣΣΑΝΔΡΑΣ


Vianney Halter Deep Space - Chronos Plus\nΑυτό και αν είναι μοναδικό ρολόι, καθώς θα το λατρέψουν όλοι οι φίλοι της γραμματείας επιστημονικής φαντασίας και όχι μόνο, αφού μοιάζει με έναν διαστημικό σταθμό στο χέρι σας.\nΔεν είναι η πρώτη φορά που η Vianney Halter επιλέγει τη μη συμβατική οδό στη σχεδίαση των ρολογιών της, όπως μπορείτε να δείτε και μόνοι σας εάν κάνετε κλικ εδώ, απλώς αυτή τη φορά, κατά την ταπεινή μας άποψη ξεπέρασαν τον ίδιο τους τον εαυτό.\nΟι παρατηρητικοί θα πουν ότι το ρολόι είναι μια ευθεία αναφορά στον διαστημικό σταθμό Deep Space 9 του Star Trek και θα έχουν απόλυτο δίκιο. Στο κέντρο παρατηρεί κανείς ένα περιστρεφόμενο tourbillon ενώ γύρω από μια περιμετρική στεφάνη κινούνται οι μπλε κυρτοί δείκτες της ώρας και των λεπτών. Το θολωτό κρύσταλλο και η κάσα διαμέτρου 46 mm συμπληρώνουν το μοναδικό σύνολο.\nΟ Caliber VH 113 λειτουργεί στα 3 Hz και έχει power reserve 55 ώρες. Η τιμή του εκτιμάται ότι θα είναι γύρω στα 150.000 ευρώ, αλλά και μόνο το βλέμμα του θαυμασμού όλων των υπόλοιπων trekkies εκεί έξω, αξίζει… Παρακάτω ακολουθεί ένα βίντεο από το Purist που δείχνει το ρολόι σε λειτουργία, καθώς και μια άποψη της βάσης του Deep Space 9. Beam us up!\nPrevious H Roger Dubuis συμμετέχει στο Haute Time Madness\nNext Η Bremont ετοιμάζει το Codebraker Limited Edition


Το δεντράκι που ένιωθε μοναξιά - Φεγγαρόσκονη\nΕΝΑ ΞΥΛΙΝΟ ΔΕΝΤΡΑΚΙ ΚΑΠΟΤΕ ένιωθε μεγάλη μοναξιά τα Χριστούγεννα ανάμεσα στα άλλα πλαστικά στολίδια και έψαχνε να βρει άλλα δέντρα να κάνει παρέα. Αυτά πάλι ούτε που του έδιναν σημασία, αφού ήταν το μόνο ξύλινο στολίδι στο σαλόνι. "Ας κάνει παρέα με το έλατο", έλεγαν για να δικαιολογηθούν.\nΜόλις όμως ήρθε η νοικοκυρά να στολίσει το χριστουγεννιάτικο δέντρο, το καλό μας δεντράκι έμεινε και πάλι παραπονεμένο αφού δεν έφερε στο σπίτι κανονικό δέντρο αλλά... πλαστικό, όπως τα στολίδια που θα το διακοσμούσαν. "Κι εγώ τώρα με ποιόν θα κάνω παρέα;", αναρωτήθηκε αυτό, αναπήδησε από το τραπεζάκι στο οποίο το είχε τοποθετήσει η νοικοκυρά και ξεχύθηκε στο κοντινό δάσος να γυρέψει κανονικά έλατα από ξύλο να κάνει παρέα.\nΠερπάτησε και περπάτησε μέσα στο χιονισμένο δάσος, αλλά όσο κι αν έψαξε δεν κατάφερε να βρει ούτε ένα έλατο. "Τα έκοψαν όλα οι άνθρωποι για να τα στολίσουν για τα Χριστούγεννα", του είπε ένας σκίουρος που ψαχούλευε να βρει βελανίδι ανάμεσα στα χιονισμένα κλαδιά των δέντρων, και το καλό μας δεντράκι στενοχωρήθηκε πολύ. Σκέφτηκε δε να πάρει το δρόμο του γυρισμού. Τελευταία στιγμή όμως είδε από μακριά έναν ξυλοκόπο να κόβει ένα δέντρο που έμοιαζε με έλατο.\nΈτρεξε προς το μέρος του για να τον σταματήσει, όμως αυτός με δύναμη βάρεσε την τελευταία τσεκουριά με την οποία σώριασε το έλατο στο έδαφος. Έπειτα έκοψε τον κορμό του σε μικρότερα κομμάτια και τα φόρτωσε σε ένα κάρο το οποίο είχε αφήσει εκεί δίπλα. "Αυτό πρέπει να ήταν το τελευταίο", είπε ο ξυλοκόπος καθαρίζοντας τις βελόνες από τα κομμένα κλαδιά του έλατου και το δεντράκι έβαλε τα κλάματα μόλις το άκουσε.\nΤότε λοιπόν σκέφτηκε να πηδήξει κι αυτό στο κάρο και να ακολουθήσει τον ξυλοκόπο για να δει που θα πάει. Χωρίς αυτός να το καταλάβει, διέσχισαν μαζί το χιονισμένο δάσος, ώσπου έφτασαν στην άλλη άκρη του όχι σε σπίτι, αλλά σε ένα απομονωμένο εργαστήρι. Δέκα μικρά ξωτικά βγήκαν να υποδεχθούν τον ξυλοκόπο και να παραλάβουν από αυτό τον κορμό του δέντρου για να τον μετατρέψουν σε ξύλινα παιχνίδια, και τότε το δεντράκι κατάλαβε πως ο ξυλοκόπος δεν ήταν άλλος από τον... Άι Βασίλη, ο οποίος είχε βγει για να βρει πρώτες ύλες για τα πρωτοχρονιάτικα δώρα που θα μοίραζε.\nΜόλις μπήκε στο εργαστήρι εντυπωσιάστηκε πολύ με τα παιχνίδια που είδε να κάθονται στα ράφια, αλλά και με τα εργαλεία που χρησιμοποιούσαν τα ξωτικά - τεχνίτες για να τα κατασκευάσουν. 'Ετσι σκέφτηκε, καθώς αυτά κουβαλούσαν τον κορμό του κομμένου έλατου, να τοποθετηθεί ακριβώς μπροστά τους ώστε να τους δώσει ιδέα. "Πολύ όμορφο!" αναφώνησαν τα ξωτικά μόλις είδαν το δεντράκι και με το ξύλο από το κομμένο έλατο έφτιαξαν πολλά πολλά μικρά ακόμη ελατάκια, ίδια με αυτό.


dimokratikos: Ιουλίου 2008\nΑναρτήθηκε από andreas f.stavrou στις 9:06 μ.μ. 5 σχόλια:\nΑναρτήθηκε από andreas f.stavrou στις 7:34 π.μ. Δεν υπάρχουν σχόλια:\nΑναρτήθηκε από andreas f.stavrou στις 8:45 μ.μ. 1 σχόλιο:\nΑναρτήθηκε από andreas f.stavrou στις 8:09 μ.μ. Δεν υπάρχουν σχόλια:\nΑναρτήθηκε από andreas f.stavrou στις 4:38 μ.μ. Δεν υπάρχουν σχόλια:\nΑναρτήθηκε από andreas f.stavrou στις 9:19 π.μ. 3 σχόλια:\nΠροστέθηκε ακόμα ένα βιβλίο στην πλούσια βιβλιογραφία για τη βλακεία. Πρόκειται για το βιβλίο του Διονύση Χαριτόπουλου «Εγχειρίδιο βλακείας» (Εκδόσεις Τόπος, 2008).\nΤο βιβλίο – σε μικρό σχήμα – περιλαμβάνει 88 σύντομα κεφάλαια όπου εξετάζεται η βλακεία από πολλές πλευρές: εξελικτικά, χαρακτηριολογικά, κοινωνικά, πολιτικά. Το περιεχόμενο του βιβλίου είναι εύληπτο, ψυχαγωγικό και μορφωτικό.\nΣτο οπισθόφυλλο του βιβλίου αναφέρει: «Επειδή όλοι υποτιμάμε τον αριθμό των ηλιθίων ανάμεσά μας και κάθε τόσο μας αιφνιδιάζουν πρόσωπα «υπεράνω υποψίας» μάλλον πρέπει να ξανασυστηθούμε».\nΕπειδή η βλακεία υπάρχει παντού, αξίζει να αναρωτηθούμε για τη δική μας βλακεία καθώς και τη βλακεία των γύρω μας. Αξίζει να διαβαστεί κυρίως όχι γιατί «η βλακεία είναι ανίατη» αλλά γιατί «η βλακεία δεν είναι αθώα».\nΑναρτήθηκε από andreas f.stavrou στις 9:50 μ.μ. Δεν υπάρχουν σχόλια:\nΑναρτήθηκε από andreas f.stavrou στις 11:08 μ.μ. Δεν υπάρχουν σχόλια:\nΤο δράμα των συγγενών των αγνοουμένων και η απαξίωση των πολιτικών\nΗ Χαρίτα Μάντολες κήδεψε στις 19 Ιουλίου τέσσερις δικούς της ανθρώπους. Τριάντα τέσσερα χρόνια βίωνε μόνη το προσωπικό της δράμα. Με τις φωτογραφίες στο χέρι απαιτούσε να πληροφορηθεί για την τύχη των δικών της ανθρώπων. Με πολλή συμπόνοια από συνανθρώπους, πολλές υποσχέσεις από πολιτικούς, με πολλή περιφρόνηση από την κοινωνία. Τριάντα τέσσερα χρόνια απαιτούσε ακατάπαυστα να μάθει τι απέγιναν οι δικοί της άνθρωποι.Ήταν στη βάση του ένας μοναχικός αγώνας απέναντι στην υποκρισία των πολιτικών και την αποχαύνωση της κοινωνίας. Δηλαδή όλων εμάς.\nΣτις 19 Ιουλίου κήδεψε τους δικούς της αγνοούμενους η Χαρίτα Μάντολες. Και απέδωσε πολιτικές ευθύνες. Δε κάλεσε κανέναν από τους πολιτικούς να παραστεί και πολύ περισσότερο να μιλήσει. Αυτή ξέρει καλύτερα από τον καθένα το γιατί.\nΗ Χαρίτα Μάντολες ξέρει το γιατί. Οι πολιτικοί δυστυχώς δεν κατάλαβαν τίποτε, όπως πάντα. Ήταν βλέπετε και οι κάμερες. Κάποιοι παρέστησαν απρόσκλητοι, κάποιοι κατέθεσαν στεφάνια απρόσκλητοι.\nΔυστυχώς οι πολιτικοί δεν κατενόησαν την πρόκληση. Βρίσκονταν και οι κάμερες των ΜΜΕ εκεί. Και προέβαλαν πλάνα στα βραδινά δελτία ειδήσεων. Έτσι μπορέσαμε να επισημάνουμε τους απρόσκλητους.\nΗ κοινωνία θα ξαναγυρίσει στο παρελθόν. Για να ξανακοιτάξει το μέλλον. Φυλαχτείτε.\nΑναρτήθηκε από andreas f.stavrou στις 7:35 π.μ. Δεν υπάρχουν σχόλια:\nΗ ιστορία, φαίνεται, διδάσκει μόνο τους άλλους. Οι Κύπριοι πολιτικοί είναι «ειδικοί» και δε χρειάζονται την ιστορική γνώση. Γι αυτό και υποπίπτουν στα ίδια λάθη.\nΠαρόλο που έχουν επέλθει πολλές διαφοροποιήσεις από το 1960 στο επίπεδο το ατομικό, το κοινωνικο-οικονομικό και το πολιτικό, στο τοπικό και στο παγκόσμιο πεδίο, για τους πολιτικούς τα πράγματα μένουν ακίνητα. Λες και το 2008 είναι το 1960.\nΤότε, το 1960, πρωταγωνίστρια ήταν η Αγγλία, όπως και τώρα.\nΚαι τότε οι Ελληνοκύπριοι ηγέτες βρέθηκαν μπροστά στο ίδιο εκβιαστικό δίλημμα: λύση ή διχοτόμηση;\nΚαι τότε αναζητούσαν κοινή γλώσσα και δεν έβρισκαν.\nΚαι τότε υπήρξαν δημιουργικές ασάφειες, που μπροστά στις πρακτικές ανάγκες, οδήγησαν σε αξεπέραστα προβλήματα.\nΚαι τότε κάποιοι ηγέτες ανέλαβαν να «σώσουν» τον τόπο.\nΤότε έλεγαν πως θα θεμελίωναν κράτος (λές και δεν υπήρχε ).Τώρα η προσπάθεια είναι να θεμελιωθεί δικοινοτικό διζωνικό κράτος.\nΗ πολιτική πρακτική λες και κόλλησε στο 1960. Λες και ο χρόνος δεν άγγιξε δημιουργικά τους πολιτικούς ηγέτες.\nΤο πιο σημαντικό, όμως, και τότε και σήμερα ήταν και είναι η περιθωριοποίηση της κοινωνίας. Τότε ήταν πιο δύσκολος ο παραγκωνισμός της κοινωνίας, αφού ανθρωποκεντρικά ήταν πιο ανεπτυγμένη. Όμως με τον αγώνα του 1955 και την εξορία του Μακαρίου έγινε κατορθωτή η περιθωριοποίησή της. Δηλαδή η επιβολή μιας λύσης εν αγνοία της. Σήμερα η περιθωριοποίηση είναι πιο εύκολη. Και λόγω της αδιαφορίας του πολίτη και λόγω της λειτουργίας του ΜΜΕ. Η εξουσία σήμερα πιο εύκολα χειραγωγεί τον πολίτη.\nΗ κοινωνία μπορεί να περιθωριοποιηθεί παροδικά. Ούτως ή άλλως η συνειδητοποίησή της απαιτεί περισσότερο χρόνο σε σχέση με την πολιτική τάξη ή τα άρχοντα στρώματα. Όμως έστω με καθυστέρηση υποβάλλει την όποια λύση σε έλεγχο. Και αν δε συμβαδίζει με το συμφέρον της, τότε δε θα τη στηρίξει.\nΤο ολέθριο λάθος του Χριστόφια, της κυβέρνησης, των κομμάτων είναι η μη σφαιρική ενημέρωση των πολιτών για το κυπριακό. Αυτή η έλλειψη ενημέρωσης συνιστά μια βόμβα στα θεμέλια της όποιας λύσης. Η κοινωνία πρέπει να συμβαδίζει με τις εξελίξεις. Διαφορετικά θα ανακυκλώνουμε το κακό μας εαυτό.\nΗ βάση κάθε πολιτείας είναι ο πολίτης. Επομένως η βάση της λύσης είναι η απάντηση στο ερώτημα: ποιος πολίτης, σε ποια κοινωνία, σε ποια πολιτεία; Και όχι ποιος πολιτικός, με ποια εξουσία, σε ποιο κράτος.\nΔυστυχώς και οι συμφωνούντες και οι διαφωνούντες με τον Πρόεδρο αντιμετωπίζουν το κυπριακό ως πρόβλημα κατανομής εξουσίας. Οι διαφορές τους βρίσκονται στο μοίρασμα της εξουσίας ανάμεσα στους Ελληνοκύπριους και Τουρκοκύπριους πολιτικούς ηγέτες. Όπως ακριβώς και το 1960.\nΚαι με τη μια και την άλλη λογική η θέση του πολίτη δεν αλλάζει. Το πολιτικό σύστημα θα παραμείνει το ίδιο, δηλαδή εξουσιακεντρικό. Ο πολίτης όμως, για να στηρίξει την όποια λύση, πρέπει να βελτιώνει τη θέση του στο ατομικό, κοινωνικό και πολιτικό πεδίο. Ώστε να έχει συμφέρον να στηρίξει την πολιτεία που θα δημιουργηθεί.\nΑυτή η προσέγγιση ξεφεύγει από τη λογική των οδυνηρών συμβιβασμών και εντάσσεται στη λογική μιας λύσης καλύτερης για όλους. Και φυσικά αντιτάσσεται στη λογική του αυταρχισμού, της συντήρησης και της αντιδημοκρατικής νοοτροπίας των ηγετών.\nΑναρτήθηκε από andreas f.stavrou στις 7:49 μ.μ. Δεν υπάρχουν σχόλια:\nΠλαίσιο λύσης: εποικοδομητική ασάφεια ή "σοφόν το σαφές";\nΗ προσπάθεια για καθορισμό του πλαισίου λύσης ανάμεσα στους Χριστόφια – Ταλάτ έφερε στην επιφάνεια και την έννοια της κυριαρχίας. Στο κοινο ανακοινωθέν των δύο ηγετών την 1η Ιουλίου αναφέρεται: «Οι δύο ηγέτες συζήτησαν τα θέματα της μιας κυριαρχίας και ιθαγένειας τα οποία συμφώνησαν επί της αρχής. Συμφώνησαν να συζητήσουν τις λεπτομέρειες εφαρμογής τους κατά τη διάρκεια των πλήρων διαπραγματεύσεων».\nΕίναι γεγονός ότι η διατύπωση είναι ασαφής και , ως εκ τούτου, επιδεκτική πολλών ερμηνειών. Γενικά αποδείκτηκε στην πράξη ότι η προσπάθεια καθορισμού πλαισίου λύσης σε θεωρητικό επίπεδο δεν ήταν υποβοηθητική, αφού αποσυνδέθηκε από την πράξη, δηλαδή την εφαρμογή των αρχών. Θεωρία και πράξη δεν μπορούν να διαχωριστούν.\nΗ ασάφεια στις διατυπώσεις συνδέεται και με μια άλλη πραγματικότητα. Λόγω του μεταβατικού χαρακτήρα της εποχής μας οι λέξεις δεν έχουν το ίδιο περιεχόμενο, όπως κατά την περίοδο της νεοτερικότητας, Οι λέξεις φθείρονται και επιβάλλεται η ανανοηματοδότησή τους, ώστε να συνάδουν με την ιστορική εξέλιξη.\nΣτο επίπεδο του λόγου των δύο ηγετών ενυπάρχει η εποικοδομητική ασάφεια, όπως ονομάζεται. Αυτό όμως δεν είναι εποικοδομητικό για τους πολίτες, Ελληνοκύπριους και Τουρκοκύπριους. Ο πολίτης δεν μπορεί να αποπροσανατολίζεται, να συγχίζεται ή να αφήνεται στην άγνοια. Ούτε και τιμά τον Πρόεδρο η μη ενημέρωση του πολίτη ή οι διαφορές ανάμεσα στους πολιτικούς ηγέτες σε θέματα ερμηνειών. Ο Πρόεδρος οφείλει να είναι ξεκάθαρος με τους πολίτες. Ή αντί της αρχής της εποικοδομητικής ασάφειας, να ακολουθήσει την αρχή «σοφόν το σαφές». Μόνο έτσι θα καταστεί δυνατό να οικοδομηθεί μια πολιτεία απαλλαγμένη από τις επιβαρύνσεις του παρελθόντος.\nΑναρτήθηκε από andreas f.stavrou στις 2:11 μ.μ. Δεν υπάρχουν σχόλια:\nΤο πλαίσιο λύσης του κυπριακού κατά τον Πρόεδρο Χριστόφια\nΑποσπασματικά μέχρι τώρα ο κ. Χριστόφιας έχει διαγράψει το λεγόμενο πλαίσο λύσης του κυπριακού. Τι έχει αποδεκτεί ο Πρόεδρος μέχρι στγμής;\n1. Το όνομα του νέου μορφώματος θα είναι ‘Ενωμένη Ομοσπονδιακή Δημοκρατία της Κύπρου (Η λέξη ενωμένη είναι περιττή αφού η ομοσπονδία είναι μια μορφή ένωσης).\n2. Αναγνώρισε το ρόλο των εγγυητριών δυνάμεων στην προώθηση λύσης. Δηλαδή απαιτείται η σύμφωνη γνώμη τους για τη λύση (Μνημόνιο Συναντίληψης με Αγγλία).\n3. Οι βρετανικές βάσεις θα παραμείνουν και μετά τη λύση (Μνημόνιο Συναντίληψης με Αγγλία) .\n4. Η λύση θα βασίζεται στη δικοινοτική, διζωνική ομοσπονδία με πολιτική ισότητα (Κοινή δήλωση 23ης Μαίου)\n5. Το νέο μόρφωμα θα είναι συνεταιρισμός .\n6. Το νέο μόρφωμα θα έχει μια κεντρική ομοσπονδιακή κυβέρνηση με μια και μόνη διεθνή προσωπικότητα (Πλεονασμός το «με μια και μόνη διεθνή προσωπικότητα». Η κεντρική ομοσπονδιακή κυβέρνηση δε γίνεται να έχει δυο διεθνείς προσωπικότητες!!! Αλλά ούτε και καμία γιατί τότε δεν έχει λόγο ύπαρξης!!!)\n7. Θα υπάρχουν δύο συνιστώντα κράτη με ισότιμο καθεστώς.\n8. Για τη μια κυριαρχία και τη μια ιθαγένεια συμφώνησαν οι δυο ηγέτες μόνο στο επίπεδο της θεωρίας (επί της αρχής) και όχι στο επίπεδο της πράξης. Δηλαδή οι έννοιες αυτές δεν έχουν ενταχθεί στο πλαίσιο λύσης.\nΗ αναφορά λοιπόν «διζωνική, δικοινοτική ομοσπονδία» διευκρινίστηκε ότι παίρνει τη συγκεκριμένη μορφή ενός συνεταιρισμού δύο συνιστώντων κρατών με πολιτική ισότητα και ισότιμο καθεστώς. Τα συνιστώντα κράτη θα έχουν μια κεντρική κυβέρνηση.\nΔε τίθεται θέμα βάσεων οι οποίες θα παραμείνουν και μετά τη λύση. Αναγνωρίζεται ο ρόλος των εγγυητριών δυνάμεων οι οποίες θα πρέπει να συναινέσουν στη δημιουργία του νέου μορφώματος.\nΜόνο για σκοπούς λαϊκής κατανάλωσης το σκηνικό συμπληρώνεται με την αναφορά «λύση από τους Κύπριους για τους Κύπριους». Παράλληλα προβάλλεται και μια σωτηριακού τύπου προσέγγιση ότι « μόνο ο Χριστόφιας και ο Ταλάτ μπορούν να λύσουν το κυπριακό»!!! Και αν αυτά δεν αρκούν, ανασύρεται και το δίλημμα: λύση ή διχοτόμηση;\nΌσο καλές μπορεί να είναι οι προθέσεις του Προέδρου άλλο τόσο είναι απαράδεκτες οι μεθοδεύσεις του που προκαλούν συσκότιση.\nΑναρτήθηκε από andreas f.stavrou στις 7:00 π.μ. Δεν υπάρχουν σχόλια:\nΤο προαναγγελθέν κοινό ανακοινωθέν των Χριστόφια - Ταλάτ της 1ης Ιουλίου 2008\nΤο περιέχομενο του κοινού ανακοινωθέντος, μετά τη συνάντηση Χριστόφια – Ταλάτ την 1η Ιουλίου, ουσιαστικά δε λέει κάτι καινούριο. Οι Αγγλοαμερικάνοι, που ελέγχουν πλήρως τη διαδικασία, είχαν φροντίσει να διοχετεύσουν πολύ νωρίτερα στον τύπο ποιο θα ήταν το αποτέλεσμα της συνάντησης. Έτσι δεν υπήρξε καμία έκπληξη. Όπως είχαν προγραμματιστεί, έτσι και έγιναν στη συνάντηση των δύο ηγετών για λύση «από τους Κύπριους για τους Κύπριους»!!!\nΔηλαδή κοινή γλώσσα δεν κατέστη δυνατό να εξευρεθεί, η λεγόμενη εποικοδομητική ασάφεια συνεχίζεται, οι πολίτες προσπαθούν να καταλάβουν τι γίνεται και το παιγνίδι με τις ποικίλες ερμηνείες των ανακοινωθέντων συνεχίζεται.\nΟ Πρόεδρος Χριστόφιας μετά από κάθε συνάντηση δηλώνει ικανοποιημένος χωρίς να εξηγεί και στους πολίτες γιατί είναι ικανοποιημένος. Έτσι οι πολίτες χάνουν τη μεγάλη ευκαιρία να νιώσουν και οι ίδιοι λίγη ικανοποίηση!!! Πολύ εγωιστής ο κ. Χριστόφιας. Μαζί με το Χριστόφια σταθερά ικανοποιημένοι κάθε φορά είναι και το ΑΚΕΛ, η Αγγλία και οι ΗΠΑ!!! Αυτοί ξέρουν!!!\nΑπό τις μέχρι τώρα διαπραγματεύσεις φαίνεται ξεκάθαρα ότι οι Τουρκοκύπριοι ξέρουν πολύ καλά τι θέλουν και πώς θα το επιτύχουν. Οι Ελληνοκύπριοι, όπως πάντα, πέρα από μεγαλοστομίες δεν ξέρουν τι τους γίνεται. Αλλά ξέρουν πολύ καλά οι τρίτοι τι μας γίνεται!!! Και το αξιοποιούν πλήρως!!!\nΑναρτήθηκε από andreas f.stavrou στις 4:21 μ.μ. Δεν υπάρχουν σχόλια:\nΑναρτήθηκε από andreas f.stavrou στις 5:48 μ.μ. Δεν υπάρχουν σχόλια:\nΑπίστευτο!!! Τελετή υποδοχής του νερού από τις αρχές!!!\nΤο κράτος, η εκκλησία και οι τοπικές αρχές αποφάσισαν να οργανώσουν τελετή υποδοχής του δεξαμενόπλοιου που μεταφέρει νερό από την Ελλάδα!!! Λες και είναι δωρεάν και θα εκφράσουμε έτσι την ευγνωμοσύνη μας προς το δωρητή. Ο επιχειρηματίας, που μεταφέρει το νερό, εισέπραξε 35 εκατομμύρια ευρώ, ο κυπριακός λαός πλήρωσε 43 εκατομμύρια συνολικά και επιπλέον το βάζουν να πανηγυρίζει.\nΑντί να ζητήσουν γονυπετείς συγνώμη από τους πολίτες αναλαμβάνοντας πλήρως τις πολιτικές τους ευθύνες, οργανώνουν τελετές υποδοχής με έξοδα των πολιτών!!!\nΓια να καλύψουν την απρονοησία τους, την ανικανότητά τους, «τις ανόσιες» πράξεις τους με τελετουργίες που θα αποπροσανατολίσουν τους πολίτες, ώστε να ξεχάσουν και αυτό το «πολιτικό έγκλημα».\nΕισήγηση: Αφήστε μας και χωρίς ψωμί για να έχουμε τη δυνατότητα να διοργανώσουμε μια λαμπρή τελετή υποδοχής του πλοίου που θα μεταφέρει το σιτάρι!!! Επιπλέον εισηγούμαι να γίνουν ολονύκτιες ακολουθίες στις εκκλησιές , ώστε ο θεός να έχει καλά το καράβι με το σιτάρι. Και την ημέρα της άφιξης του πλοίου να κηρυχθεί δημόσια αργία, ώστε οι πολίτες να μπορούν να συμμετέχουν στις πανηγυρικές εκδηλώσεις.\nΑυτές είναι επιλογές της δήθεν αριστερής κυβέρνησης Χριστόφια. Έλεος!!!\nΑναρτήθηκε από andreas f.stavrou στις 2:15 μ.μ. Δεν υπάρχουν σχόλια:


Εργασίες καθαρισμού και εκβάθυνσης ρέματος Πίκας στην περιοχή της Κινέττας - Ypodomes.com\nΕργασίες καθαρισμού και εκβάθυνσης ρέματος Πίκας στην περιοχή της Κινέττας\n– Καθαρισμός ρέματος σε θέσεις όπου υπάρχουν ογκώδεις λίθοι, πικροδάφνες και φλαμουριές που παρεμποδίζουν την ομαλή ροή του νερού\n– Εκβάθυνση ρέματος κατά 50 εκ. περίπου σε συνολικό μήκος 650 μ. αυτού, καθώς από προηγούμενες βροχοπτώσεις υπάρχουν φερτά υλικά τα οποία έχουν μειώσει τη χωρητικότητα του ρέματος σε m3 νερού\nΗ διάστρωση των κατάλληλων φερτών υλικών θα γίνει σε αγροτική οδό στην περιοχή της Κινέττας σε μήκος 1800 μ. περίπου και σε δασικό δρόμο για όσο μήκος επαρκέσει το υλικό. Στο δασικό δρόμο θα ακολουθήσουμε τη μελέτη του Δασαρχείου η οποία πρόκειται να εγκριθεί σε μία εβδομάδα περίπου με επιστασία αυτού.\nΕπείγουσα σύσκεψη ζητά ο Καραμέρος για το βόρειο τμήμα του ρέματος Ποδονίφτη


Τι είναι το manspreading που απαγορεύεται στην Ισπανία; | Superdad\nΚΕΙΜΕΝΑ/Χιουμορ/ / 16.06.2017\nΤι είναι το manspreading που απαγορεύεται στην Ισπανία;\nΟι εποχές αλλάζουν, αυτά που θεωρούσες φυσιολογικά πριν λίγα χρόνια, τώρα μπορεί να φαίνονται παράξενα.\nΈτσι σκέφτονται εδώ και λίγο καιρό οι Μαδριλένοι, που είδαν δίπλα στη ταμπέλα « Απαγορεύεται το κάπνισμα », να προστίθεται και η απαγόρευση του manspreading.\nΔηλαδή απαγορεύεται και διώκεται ποινικά, να κάθονται ο άντρες με ανοιχτά τα πόδια τους. Την αρχή έκανε το μετρό της Μαδρίτης, η απαγόρευση θα εξαπλωθεί σε όλη την Ισπανία πολύ σύντομα, ενώ και η Νέα Υόρκη ετοιμάζει τροπολογία για αυτή την την απαγόρευση.\nΤο μέτρο θα εφαρμοστεί, και για πρακτικούς λόγους χωρητικότητας στα ΜΜΜ, αλλά και για λόγους σεβασμού προς τους άλλους, καθώς θεωρήθηκε προσβλητικό προς τις γυναίκες αλλά και τους άντρες.


Διατροφή – Π.Ο.Π.Κ.Σ.\nΗ ΙΣΤΟΡΙΑ ΤΗΣ ΔΙΑΤΡΟΦΗΣ\nΗ ολοκλήρωση του κόσμου\nΣύμφωνα με τη Γένεση, ο Θεός είναι ο μοναδικός και Παντοδύναμος Δημιουργός του παντός και όλων των έμβιων όντων. Ότι υπάρχει στη γη, αποτελεί έργο ενός Όντος, το οποίο δεν αρκέστηκε μόνο στη δημιουργία του κόσμου, αλλά συνεχίζει να εξασφαλίζει τη συνέχεια της πορείας του, να δίνει στον άνθρωπο τη δυνατότητα να σκέφτεται, την ικανότητα να ζει, να δίνει δύναμη στους σπόρους να βλασταίνουν και να ρυθμίζει την πορεία του σύμπαντος. Σύμφωνα λοιπόν με τη Γένεση:\nΣτην αρχή ο Θεός δημιούργησε τον ουρανό και τη γη. Η γη όμως ήταν έρημη, ασχημάτιστη και σκοτεινή. Τότε είπε ο Θεός: « Να γίνει φως». Και έγινε φως. Ο Θεός είδε ότι το φως ήταν καλό και το χώρισε από το σκοτάδι. Το φως το ονόμασε ημέρα και το σκοτάδι νύχτα.\nΜετά είπε ο Θεός: « Στερέωμα να γίνει στα νερά ανάμεσα, για να χωρίζει νερά από νερά».\nΈτσι και έγινε. Δημιούργησε ο Θεός το στερέωμα και χώρισε τα νερά που ήταν κάτω από αυτό, από εκείνα που ήταν πάνω από αυτό. Και ονόμασε ο Θεός το στερέωμα ουρανό. Ήρθε το βράδυ, ήρθε το πρωί. Δεύτερη ημέρα. Τότε είπε ο Θεός: « Να συναχθούν σε έναν τόπο τα νερά που είναι κάτω από τον ουρανό, και να φανεί η στεριά». Έτσι κι έγινε. Τα νερά που ήταν κάτω από τον ουρανό συνάχθηκαν στον τόπο τους, και φάνηκε η στεριά. Κι ονόμασε ο Θεός γη τη στεριά, και το σύναγμα των υδάτων το είπε θάλασσες.\nΜετά είπε ο Θεός: « Να πρασινίσει η γη. Να βλαστήσουν πάνω σε αυτήν χορτάρια που να βγάζουν σπόρους, και καρποφόρα δέντρα, που ανάλογα με το είδος τους να κάνουν καρπούς, οι οποίοι να περιέχουν τους σπόρους τους». Έτσι και έγινε. Πρασίνισε η γη, βλάστησε χορτάρια και καρποφόρα δέντρα. Ήρθε το βράδυ, ήρθε το πρωί. Τρίτη ημέρα.\nΤότε είπε ο Θεός: « Να γίνουν φωτεινά σώματα στο στερέωμα του ουρανού, για να χωρίζουν την ημέρα από τη νύχτα, για να είναι σημάδια για τις εποχές, τις ημέρες και τα έτη, ώστε από το στερέωμα του ουρανού να φωτίζουν τη γη». Έτσι κι έγινε. Δημιούργησε ο Θεός τα δύο μεγάλα φωτεινά σώματα- το μεγαλύτερο για να κυριαρχεί την ημέρα, και το μικρότερο για να κυριαρχεί τη νύχτα. Δημιούργησε και τα αστέρια. Και τα έβαλε όλα στο στερέωμα του ουρανού για να φωτίζουν τη γη, για να κυριαρχούν την ημέρα και τη νύχτα να χωρίζουν το φως από το σκοτάδι. Ήρθε το βράδυ, ήρθε το πρωί. Τέταρτη ημέρα.\nΤότε είπε ο Θεός: « Να γεμίσουν τα νερά με ζωντανές υπάρξεις και να πετάνε πτηνά πάνω από τη γη προς το στερέωμα του ουρανού». Έτσι δημιούργησε ο Θεός τα μεγάλα κήτη και όλα τα είδη των ζωντανών οργανισμών. Τα ευλόγησε όλα ο Θεός και τους είπε: « Να πολλαπλασιάζεστε και να γεμίζετε τα νερά των θαλασσών και τα πτηνά ας πληθαίνουν πάνω στη γη»…\nΗ γέννηση του κόσμου στη μυθολογία\nΗ Θεογονία είναι επικό ποίημα του Ησιόδου που περιγράφει, σε αντίθεση με τις κοσμογονίες άλλων ανατολικών λαών, την καταγωγή των θεών της ελληνικής μυθολογίας όπως αυτοί γεννήθηκαν και διαμορφώθηκαν στην ανθρώπινη αντίληψη κατόπιν πρώιμων παρατηρήσεων μαζί με τη Γη (Γαία), τους ποταμούς, την απέραντη θάλασσα, τα λαμπρά άστρα και τον πλατύ υπεράνω όλων ουρανό. Θεωρείται ότι γράφτηκε μετά τα Ομηρικά έπη τα οποία αποτελούν πηγή του έργου υπολογίζοντας θεωρητικά γύρω στο 1000 – 700 π.Χ. Η Θεογονία του Ησιόδου αποτελεί μια σημαντικότατη πηγή για την αρχαία ελληνική μυθολογία.\nΣτη συνέχεια, από το Χάος ξεπήδησε το Έρεβος και η Νύχτα. Από την ένωση της Νύχτας με το Έρεβος γεννήθηκαν ο Αιθέρας και η Ημέρα. Η Γη γέννησε τον Ουρανό, τα Όρη και τον Πόντο. Ο Ουρανός ζευγάρωσε με τη Γαία και γεννήθηκαν 12 Τιτάνες: ο Ωκεανό, ο Κόιος, ο Κρείος, ο Υπερίων, ο Ιαπετός, η Θεία, η Ρέα, η Θέμις, η Μνημοσύνη, η Φοίβη, η Τηθύς και ο Κρόνος, 3\nΚύκλωπες: ο Βρόντης ο Στερόπης και ο Άργης και τέλος 3 Εκατόγχειρες: ο Βριαρέας, ο Κόττος και ο Γύγης. Αυτή υπήρξε η πρώτη γενιά. Στην προσπάθειά τους να εξηγήσουν την κατάσταση του κόσμου, την τάξη και την αρμονία, οι Έλληνες φαντάστηκαν έναν τιτάνιο αγώνα ανάμεσα στις παλιές θεότητες που είχαν ξεπεραστεί και σε νέους θεούς που βρίσκονταν πιο κοντά στον άνθρωπο. Οι νέοι αυτοί θεοί τους οποίους ο Ησίοδος αποκαλεί Ολύμπιους επειδή πριν εγκατασταθούν στον ουρανό κατοικούσαν στον Όλυμπο, ήταν αρχικά έξι, η Εστία, η Δήμητρα, η Ήρα, ο Ποσειδών και ο Ζευς, ο οποίος στη συνέχεια απέκτησε την πρωτοκαθεδρία. Σύμφωνα λοιπόν με την ελληνική μυθολογία, στην αρχή Ουρανός και Γη αποτελούσαν ένα και το αυτό ον. Ζούσαν αγκαλιασμένοι σε ένα τεράστιο σώμα. Έπειτα αποσπάστηκαν και από τον διαχωρισμό αυτό γεννήθηκε ο κόσμος. Από τότε πασχίζουν να ξανασμίξουν. Η γη πλησιάζει τον ουρανό με τις βουνοκορφές , ενώ τα όρη της πλήττονται από τους κεραυνούς. Ο ουρανός προσπαθεί να ακουμπήσει τη γη με τα βαριά του σύννεφα, τις καταιγίδες και τις αστραπές. Η βροχή διεισδύει στα σπλάχνα της και τα γονιμοποιεί. Αργότερα, μόλις μορφοποιηθούν , η Γη τα γεννά και τα βοηθά να αναπτυχθούν. Η γη, πιο κοντά στους ανθρώπους, εξανθρωπίστηκε και ταυτίστηκε με μια γιγάντια γυναίκα. Η σάρκα της είναι το έδαφος, τα οστά της είναι οι πέτρες, τα μαλλιά της τα φυτά και τα δέντρα, το αίμα της τα ποτάμια που τη διασχίζουν. Μια αστείρευτη πηγή ζωής και αφθονίας. Για να μπορεί όμως η γη να τεκνοποιεί, να παράγει και να πολλαπλασιάζει, έχει ανάγκη από μια γενεσιουργό αρχή, η οποία δεν είναι άλλη από τη βροχή. Ο Ουρανός πλημμυρίζει τη Γη με τη βροχή του και το γονιμοποιό αυτό νερό γεννά αναρίθμητες μορφές. Έτσι το νερό αναγνωρίζεται ως το πρωταρχικό στοιχείο των απαρχών του κόσμου. Οι πρώτοι έμβιοι οργανισμοί εμφανίστηκαν στα βάθη των θαλασσίων εκτάσεων. Και τα πρώτα αμφίβια από τα βάθη των υδάτων αναδύθηκαν για να μπορέσουν στη συνέχεια να αποκτήσουν αέρια αναπνοή και επίγεια ζωή. Άλλωστε, και ο ίδιος ο ανθρώπινος οργανισμός εξακολουθεί, μέσα από την εξέλιξη του εμβρύου και τον έμμηνο κύκλο της γυναίκας, να διατηρεί τα ίχνη της υδάτινης προέλευσης της ζωής. Στην αρχαία Ελλάδα, οι θνητοί θεωρούσαν και τιμούσαν τους ποταμούς ως έμβια όντα. Τους λάτρευαν αλλά παράλληλα φοβόντουσαν το ρεύμα τους, το καταρρακτώδες νερό τους, το βάθος τους, τη δύναμή τους. Έτσι οι ποταμοί, άλλοτε ζωοδότες και άλλοτε καταστροφείς, χορηγοί της ζωής και του θανάτου, διαδραματίζουν στη μυθολογία πρωταρχικό ρόλο. Σιγά – σιγά οι άνθρωποι έμαθαν να αποφεύγουν ή να προβλέπουν την οργή του ουρανού, να εξημερώσουν τη γη και τα ποτάμια, ποτέ όμως δεν μπόρεσαν να δαμάσουν την αφρισμένη θάλασσα.\nΟι πρώτες ύλες των θεών και οι ανθρώπινες γαστρονομικές δημιουργίες\nΚάποια στιγμή το σύμπαν διαμορφώθηκε. Τώρα πλέον διαθέτει έναν ουρανό, μια γη, πολύ νερό και αέρα. Διαθέτει επίσης ζωή, που αποτελείται από φυτά και δέντρα που μεγαλώνουν, όντα που περπατούν, πετούν και κολυμπούν, αλλά και θεούς που τα επιβλέπουν. Όλα είναι διευθετημένα και ρυθμισμένα ώστε να επιτρέπουν τη ζωή, την ανάπτυξη, τον πολλαπλασιασμό αλλά και το θάνατο. Το μόνο που έλειπε ήταν να δημιουργηθεί ο άνθρωπος, για τον οποίον άλλωστε επινοήθηκε το σύμπαν. Ο άνθρωπος δημιουργήθηκε ως το τέλειο ον που θα μπορούσε να εκπροσωπήσει και να υπηρετήσει το θεό. Όμως όπως κάθε τελειότητα, έτσι και η συγκεκριμένη δεν είχε διάρκεια. Οι πρώτοι αυτοί άνθρωποι επέδειξαν εγωισμό, αδηφαγία, απληστία και προκάλεσαν καταστροφές που τους έκαναν να υποφέρουν. Ο κατακλυσμός, είτε ως θεϊκή τιμωρία είτε ως γεωλογικό φαινόμενο, τερμάτισε τη μέχρι τότε ανθρώπινη ιστορία. Μια από τις βασικές αιτίες του κατακλυσμού ήταν η εξολόθρευση και στη συνέχεια η αναγέννηση της ανθρωπότητας. Σε όλους τους μύθους σχετικά με τον κατακλυσμό, εμφανίζεται σταθερά ένα ζευγάρι επιζώντων, που αναλαμβάνει την υποχρέωση να αναδημιουργήσει τον κόσμο. Πάντως η ανθρωπότητα, όπως εμείς την ξέρουμε σήμερα, είναι μετα-κατακλυσμική. Όλοι οι άνθρωποι που ζουν σήμερα στη γη είναι απόγονοι του Νώε ή των άλλων διασωθέντων. Και στην μετά κατακλυσμό εποχή, ο άνθρωπος κυριαρχεί στη γη. Παραμένει βασιλιάς της Κτίσης και βασιλεύει επί των άλλων ζώων, πάντα όμως με την επίβλεψη, συνδρομή και βοήθεια των θεών. Οι θεοί εκτός από το να απονείμουν στον άνθρωπο τον τίτλο του βασιλιά της γης, του προσφέρουν και διάφορα ευεργετήματα, που, χωρίς αυτά δεν θα μπορούσε να υπάρξει πολιτισμός. Οι θεοί γέμισαν τις θάλασσες και τους ποταμούς με ψάρια, χάρισαν γονιμότητα στους αγρούς, δημιούργησαν τους σπόρους και με διάφορες επινοήσεις, μεταβίβασαν στους ανθρώπους τα βασικά εργαλεία, όπως το αλέτρι, το ζυγό, το καλούπι, το μυστρί και άλλα βασικά εργαλεία επιβίωσης. Ήταν από τα πιο απλά δώρα που μπορούσε να προσφέρει ένας θεός. Μεταξύ των δώρων που προσέφεραν οι θεοί, συγκαταλέγονται και το σιτάρι, η ιατρική και η μαντική, η φωτιά, η γραφή, οι τέχνες κλπ. Ο άνθρωπος πάντα έβλεπε στους θεούς, οντότητες γεννημένες για χάρη του, οντότητες που υπήρχαν για να του προσφέρουν ζωή, πάθος, λύτρωση και σωτηρία. Έτσι οι άνθρωποι συνέλαβαν τις θεότητές τους, ως όντα ανεξάντλητης γονιμότητας με άφθονα πλούτη στη διάθεσή τους. Η Δήμητρα προστάτευε τη Γεωργία, η Άρτεμη προσέφερε το κυνήγι, ο θεός Πάνας καθοδηγούσε τους κτηνοτρόφους, η Εστία προστάτευε την οικογένεια, ο Ποσειδώνας κυριαρχούσε στις θάλασσες, ο Ασκληπιός γιάτρευε τους ανθρώπους, ο Απόλλωνας τους ηρεμούσε με τη μουσική, ο Ήφαιστος τους έμαθε τη φωτιά και πώς να τη χρησιμοποιούν. Έτσι οι Έλληνες είχαν ένα πλεονέκτημα. Να διδαχθούν από τους θεούς και να αξιοποιήσουν τις πρώτες ύλες που τους πρόσφερε η Μητέρα-Γη. Εφοδιασμένοι με αυτά οι Έλληνες από πολύ νωρίς επιδόθηκαν σε γαστριμαργικές δημιουργίες. Για τους προγόνους μας η φύση ήταν η τροφός τους και για το λόγο αυτό τη θεωρούσαν ιερή. Κάθε ανθρώπινη δραστηριότητα στο φυσικό περιβάλλον αποτελούσε αντικείμενο ενδιαφέροντος των θεών και είχε την επιδοκιμασία ή την αποδοκιμασία τους. Οι θεοί ανακηρύχθηκαν προστάτες του φυσικού περιβάλλοντος, της γης, των δασών, των ποταμών, της θάλασσας, των ζώων, των δέντρων. Οι στενές σχέσεις που είχαν οι αρχαίοι και η θρησκεία τους με τον κόσμο των φυτών αποτυπώνεται στη λέξη Χλωρίδα, που ήταν το όνομα της θεάς της βλάστησης. Για τη συντήρηση και την ανάπτυξη της βλάστησης, που απαιτεί πολύπλοκες φυσικές διεργασίες, όπως η ρύθμιση της βροχής, της υγρασίας, του ηλιακού φωτός, του ανέμου, αλλά και της εναλλαγής των εποχών. Η θεά Χλωρίδα, είχε τη βοήθεια πολλών θεϊκών πλασμάτων, όπως των Ωρών, του Ζέφυρου, των Ωκεανίδων, του Απόλλωνα, της Άρτεμης, της Δήμητρας, της Περσεφόνης κλπ. Η κατανάλωση των φυτών της γης και η μαγεία της μαγειρικής, αποκαλύφθηκαν με τη χρήση της φωτιάς που μέχρι τότε, τη γνώριζαν μόνο από τις φωτιές που άναβαν οι κεραυνοί του Δία. Η ανακάλυψη της φωτιάς συνέπεσε με την περίοδο των παγετώνων. Χάρη στη φωτιά σώθηκε ο άνθρωπος και αυτή ήταν δώρο του Προμηθέα που την πήρε από τους θεούς. Η κατασκευή λίθινων εργαλείων και ο έλεγχος της φωτιάς είναι αναμφισβήτητα τα δύο μεγαλύτερα γεγονότα στην τεχνολογική εξέλιξη των πρωτόγονων ανθρώπων. Γρήγορα η φωτιά διαδόθηκε και έγινε αναπόσπαστο κομμάτι της ανθρώπινης τεχνολογίας, καθώς άρχισε να αξιοποιείται όχι μόνο για ζεστασιά αλλά και για μαγείρεμα της τροφής, φωτισμό και δημιουργία νέων σκευών και αντικειμένων. Το μαγείρεμα άλλαξε και τις κοινωνικές συνήθειες του ανθρώπου ο οποίος ξεκίνησε να μοιράζεται την τροφή του γύρω από τη φωτιά. Οι πρόγονοί μας, 2,5 εκατομμύρια χρόνια έως 12.000 χρόνια πριν, βάσιζαν τη διατροφή τους σε λαχανικά, φρούτα, καρπούς, ρίζες και κρέας. Δημητριακά, πατάτες, ψωμί και γάλα δεν υπήρχαν. Με την ανάπτυξη της γεωργίας, περίπου 10.000 χρόνια πριν, η διατροφή μας εξελίχθηκε για να περιλάβει τις τροφές που σήμερα θεωρούμε βασικά προϊόντα. Σύμφωνα με τη μυθολογία, οι θεοί έστελναν τον Αρίσταιο, γιο του Απόλλωνα, να διδάξει την τυροκομία στους Έλληνες, ενώ από την Οδύσσεια του Ομήρου μαθαίνουμε για τον Κύκλωπα Πολύφημο και την τυροκομική τέχνη του, όπου δίνει περιγραφές των τυριών που ωρίμαζαν μέσα στη σπηλιά του. Γύρω στα 3000 π.Χ. στο τέλος της νεολιθικής εποχής, το κρασί, το μέλι, διάφορα λαχανικά, κρεμμύδια και καρότα θα προσθέσουν γεύση στα φαγητά, ενώ το καρπούζι, τα μανιτάρια και αργότερα το ρύζι, θα εμπλουτίσουν τη διατροφή των ανθρώπων εκείνης της εποχής.\nΠριν από 5.000 χρόνια ένας λαμπρός πολιτισμός άνθησε στην Κρήτη. Πρόκειται για το μινωικό πολιτισμό που πήρε το όνομά του από το βασιλιά Μίνωα. Στα μινωικά ανάκτορα οι ανασκαφές έφεραν στο φως μεγάλα πιθάρια για την αποθήκευση του λαδιού, του κρασιού, των οσπρίων και του μελιού, ενώ σε εικονογραφικές παραστάσεις αποκαλυπτόταν ο πλούσιος κόσμος των αρωματικών φυτών και των βοτάνων της Κρήτης. Πριν από 5.000 χρόνια είχε ξεκινήσει η καλλιέργεια της ελιάς ενώ πριν από 4.000 – 3.700 χρόνια, είχε αρχίσει ήδη η συστηματοποίηση της παραγωγής ελαιολάδου.\nΟι Μινωίτες από νωρίς είχαν εντάξει το κρέας και το ψάρι στη διατροφή τους. Εικονογραφίες της εποχής δείχνουν ότι το κυνήγι συχνά είχε τελετουργικό χαρακτήρα και ήταν φορτισμένο με θρησκευτικούς και κοινωνικούς συμβολισμούς. Η ανακάλυψη της κεραμικής, στη νεολιθική εποχή, 8500 – 4000 πΧ. Δημιούργησε τις απαραίτητες προϋποθέσεις για την ανάπτυξη μέσων παραγωγής κρασιού, αφού τα αγγεία και οι στάμνες εξασφάλιζαν την αποθήκευση και διατήρησή του. Αρχαιολόγοι υποστηρίζουν ότι την περίοδο 1900 – 1700 π.Χ. οι Κρητικοί είχαν ανακαλύψει και το δημοφιλές απόσταγμα της τσικουδιάς. Από τη μινωική εποχή ήταν γνωστή και η χρήση μπαχαρικών και αρωματικών φυτών, όπως το θυμάρι, η ρίγανη, ο άνηθος, το δεντρολίβανο, ο μάραθος κ.ά. διαδεδομένοι ήταν επίσης και αρκετοί χυμοί και αφεψήματα, όπως χυλός εξ βοτρύων, χυλός εξ απιών, δηλαδή χυμοί από σταφύλι και αχλάδι, καθώς και ζωμοί από πιπέρι, κύμινο, γλυκάνισο, αμύγδαλα, διαλυμένα σε νερό και μέλι. Στο μινωικό τραπέζι, σημαντική θέση είχαν και τα γλυκά, όπως, κίτρο ψημένο με μέλι, ξερά σύκα με μέλι και καρύδια, κυδωνόπαστο, πολτός σύκου, πάστελλο, πλακόπιτα, λαλάγγια, σησαμάτο αλλά και ένα γλυκό που έμοιαζε με το σημερινό μπακλαβά και το έλεγαν γάστριν. Το τυρί, το γιαούρτι, τα όσπρια, το ελαιόλαδο, τα λαχανικά, τα φρούτα και οι ξηροί καρποί, ήταν τα βασικά προϊόντα που κατανάλωναν καθημερινά, μαζί με μικρές ποσότητες ψωμιού, πλιγουριού, ρυζιού, πατάτας και δημητριακών. Λίγες φορές τη βδομάδα κατανάλωναν κρέας, πουλερικά, ψάρια και αυγά. Σήμερα η Κρήτη διαθέτει μια από τις πιο εύγεστες και υγιεινές κουζίνες στον κόσμο, και έχει τις ρίζες της στην αρχαιότητα και κυρίως στην μινωική εποχή.


Διονύσης Τεμπονέρας: “Η χώρα, σύμφωνα με την κυβέρνηση είναι η Silicon Valley της Ευρώπης, με τις νέες θέσεις εργασίας να αφθονούν” - Focus FM 103.6\nΑρχική ΣΥΝΕΝΤΕΥΞΕΙΣ Διονύσης Τεμπονέρας: “Η χώρα, σύμφωνα με την κυβέρνηση είναι η Silicon Valley...\nΔιονύσης Τεμπονέρας: “Η χώρα, σύμφωνα με την κυβέρνηση είναι η Silicon Valley της Ευρώπης, με τις νέες θέσεις εργασίας να αφθονούν”\nΟ εργατολόγος Διονύσης Τεμπονέρας μίλησε στον Focus FM και στην Δέσποινα Μποτίτση για το νομοσχέδιο Χατζηδάκη εξηγώντας γιατί αποτελεί “τιμωρία” για τους ανέργους της χώρας.\n«Το νέο νομοσχέδιο για τον ΟΑΕΔ που φέρνει προς ψήφιση στη βουλή η κυβέρνηση, ενσωματώνει τη βασική παραδοχή της Έκθεσης Πισσαρίδη, σύμφωνα με την οποία, οι άνεργοι «δεν διαθέτουν τις δεξιότητες, που απαιτούνται στην αγορά εργασίας».\nΣύμφωνα με την κυβέρνηση βρισκόμαστε σε μια περίοδο ανάπτυξης και ευημερίας. Περιγράφεται σαν να είναι η Silicon Valley της Ευρώπης, όπου οι θέσεις εργασίας προσφέρονται απλόχερα και οι τεμπέληδες και αδέξιοι άνεργοι, δεν έχουν τις κατάλληλες δεξιότητες για να τις καλύψουν.\nΠροηγούμενο άρθροΦυλάκιση 12 μηνών σε 54χρονο που απειλούσε τη σύζυγο του στο Βόλο\nΕπόμενο άρθροΣε κρίση οι σχέσεις Γερμανίας – Ουκρανίας μετά την άρνηση του Κιέβου να υποδεχθεί τον Πρόεδρο Σταϊνμάιερ


24ωρη πεχαμετρία (phstudy)\nΑπαιτείται 24ωρη νοσηλεία στην Κλινική με εισαγωγή. Γίνεται 24ωρη καταγραφή του οισοφαγικού ph για τη διάγνωση της γαστροοισοφαγικής παλινδρόμησης. Επτά ημέρες πριν την εξέταση θα πρέπει να διακοπεί η λήψη των αναστολέων της αντλίας πρωτονίων. Δύο ημέρες πριν την εξέταση θα πρέπει να διακοπεί η λήψη των ανταγωνιστών των Η2 υποδοχέων και η λήψη προκινητικών ή αντιόξινων. Ο ασθενής απαιτείται να είναι νηστικός τουλάχιστον 6 ώρες. Η εξέταση περιλαμβάνει την τοποθέτηση ενός εύκαμπτου ειδικού καθετήρα μέσα από την μύτη που φτάνει έως το στομάχι. Αφού τοποθετηθεί ο καθετήρας γίνεται ακτινοσκοπικός έλεγχος της θέσης του καθετήρα και συνδέεται με τον φορητό καταγραφέα. Ζητείται από τους γονείς να κρατούν σημειώσεις για τα συμπτώματά και για τα γεύματα του παιδιού σε ειδικό ημερολόγιο για διάστημα 24 ωρών, διάστημα κατά το οποίο οι αισθητήρες του καθετήρα καταγράφουν τα δεδομένα. Την επόμενη ημέρα αφαιρείται ο καθετήρας και ολοκληρώνεται η εξέταση. Οι πληροφορίες αναλύονται από τον παιδογαστρεντερολόγο σε ηλεκτρονικό υπολογιστή.\n24ωρη πεχαμετρία-εμπεδησιομετρία (ph-impedance)\nγια τη μελέτη της γαστροοισοφαγικής παλινδρόμησης (ΓΟΠ).\nΗ εμπεδησιομετρία βασίζεται στη μέτρηση της ηλεκτρικής ενδοαυλικής αντίστασης μεταξύ κοντινών ηλεκτροδίων ενός καθετήρα. Η μέθοδος έχει μεγάλη ευαισθησία και ακρίβεια στην ανίχνευση παλινδρόμησης και στην ενδοαυλική πορεία του βλωμού. Επίσης μπορεί να ανιχνεύσει και τη φύση της ΓΟΠ (αέρια, υγρά ή συνδυασμός) και αν είναι όξινη ή μη. Απαιτείται 24ωρη νοσηλεία στην Κλινική με εισαγωγή. Επτά ημέρες πριν την εξέταση θα πρέπει να διακοπεί η λήψη των αναστολέων της αντλίας πρωτονίων . Δύο ημέρες πριν την εξέταση θα πρέπει να διακοπεί η λήψη των ανταγωνιστών των Η2 υποδοχέων και η λήψη προκινητικών ή αντιόξινων. Ο ασθενής απαιτείται να είναι νηστικός τουλάχιστον 6 ώρες. Η εξέταση περιλαμβάνει την τοποθέτηση ενός εύκαμπτου ειδικού καθετήρα μέσα από την μύτη που φτάνει έως το στομάχι. Αφού τοποθετηθεί ο καθετήρας γίνεται ακτινοσκοπικός έλεγχος της θέσης του καθετήρα και συνδέεται με τον φορητό καταγραφέα. Ζητείται από τους γονείς να κρατούν σημειώσεις για τα συμπτώματά και για τα γεύματα του παιδιού σε ειδικό ημερολόγιο για διάστημα 24 ωρών, διάστημα κατά το οποίο οι αισθητήρες του καθετήρα καταγράφουν τα δεδομένα. Tην επόμενη ημέρα αφαιρείται ο καθετήρας και ολοκληρώναται η εξέταση. Οι πληροφορίες αναλύονται από τον παιδογαστρεντερολόγο σε ηλεκτρονικό υπολογιστή.\nΔοκιμασία αναπνοής με ουρία\nγια την ανίχνευση του ελικοβακτηριδίου του πυλωρού (urea breath test).\nΧρησιμοποιείται για τη διάγνωση λοίμωξης του πεπτικού από το βακτηρίδιο Helicobacter pylori. Ο ασθενής πρέπει να μείνει νηστικός για τουλάχιστον 6 ώρες, κατά προτίμηση όλη την προηγούμενη νύχτα. Για να γίνει η δοκιμασία θa πρέπει να έχουν παρέλθει τουλάχιστον τέσσερις εβδομάδες από συστηματική αντιβακτηριδιακή θεραπεία και δύο εβδομάδες από την τελευταία δόση αντιεκκριτικών παραγόντων. Η διαδικασία της δοκιμασίας διαρκεί περίπου 40 λεπτά. Για τη διαδικασία χρειάζονται 200 ml χυμού πορτοκαλιού 100 % (χορηγούμενο πριν τη δοκιμασία), καθώς και κοινό νερό (για τη διάλυση της σκόνης ουρίας C13). Tα στοιχεία κάθε ασθενή πρέπει να καταγράφονται σύμφωνα με το παρεχόμενο φύλλο δεδομένων για τεκμηρίωση του ασθενούς. Η δοκιμασία ξεκινά με τη συλλογή δειγμάτων. Ο ασθενής πρέπει στη συνέχεια να εκπνεύσει ομαλά μέσα από το σωληνάριο μέχρι να ανέβει η εσωτερική επιφάνεια του δοχείου δείγματος. Χορηγείται το διάλυμα ουρίας μετά το χυμό. Τριάντα λεπτάμετά τη λήψη του διαλύματος, συλλέγονται τα δείγματα για την τιμή 30 λεπτών. Το αποτέλεσμα βγαίνει μετά λίγες ημέρες.\nγια τη διάγνωση δυσανεξίας στη λακτόζη.\nΑποτελεί την πιο αξιόπιστη εξέταση που χρησιμοποιείται για τη διάγνωση της δυσανεξίας στη λακτόζη. Σε περίπτωση δυσανεξίας στη λακτόζη, η άπεπτη λακτόζη διασπάται από βακτήρια στο παχύ έντερο, παράγοντας έτσι περίσσεια αερίου υδρογόνου. Το υδρογόνο μεταφέρεται στην κυκλοφορία και τελικά εκπνέεται από τους πνεύμονες. O ασθενής πρέπει να είναι νηστικός (8 ωρη νηστεία) και να μην έχει πάρει αντιβιοτικά τις τελευταίες 4 εβδομάδες, καθαρτικά την τελευταία εβδομάδα, και να έχει πλύνει τα δόντια του 2 ώρες πριν την εξέταση. Χορηγείται στον ασθενή ποσότητα λακτόζης (2gr/kg max 75gr) η οποία διαλύεται σε 200 ml νερό. Η αποβολή υδρογόνου στην εκπνοή μετρείται σε ειδικό μηχάνημα ανά 30 min ,και η εξέταση ολοκληρώνεται σε 3 ώρες. Κατά την εξέταση λαμβάνονται δείγματα εκπνοής πριν τη χορήγηση λακτόζης και μετά, σε τακτά χρονικά διαστήματα (ανα 30 min) . Τα αποτελέσματα καταγράφονται σε ειδικό software στον υπολογιστή.\nγια τη διάγνωση διαταραχών κατάποσης και κινητικότητας του οισοφάγου.\nΗ μανομετρία είναι η μέθοδος καταγραφής των πιέσεων, τόσο στατικών (π.χ. σφιγκτήρες) όσο και μεταβολών των ενδοαυλικών πιέσεων (π.χ. συσπάσεις). Η μέθοδος στηρίζεται στην διέγερση ευαίσθητων μικροσυσκευών,των μετατροπέων πίεσης, οι οποίοι βρίσκονται προσαρμοσμένοι πάνω στο μανομετρικό καθετήρα.\nΠριν την εξέταση ο ασθενής θα πρέπει να παραμείνει νηστικός και χωρίς νερό για τουλάχιστον 6 ώρες (π.χ. τελευταίο γεύμα το βράδυ και το πρωί προσέρχεται για την εξέταση). Εάν ο ιατρός υποψιάζεται σοβαρή διαταραχή της κινητικότητας του οισοφάγου μπορεί να χρειαστεί την προηγούμενη ημέρα ο ασθενής να φάει μόνο υδαρείς τροφές (π.χ. σούπα). Πριν την τοποθέτηση του καθετήρα τοποθετείται γέλη ξυλοκαίνης. Ο καθετήρας εσάγεται σε ένα από τα δύο ρουθούνια και προωθείται προς το στομάχι. Ο ασθενής μπορεί να νιώσει μια παροδική δυσφορία στην μύτη (ώσπου να διέλθει ο καθετήρας από τη μύτη στο στόμα) κατά την τοποθέτηση του καθετήρα, αλλά γενικά η εξέταση δεν είναι επώδυνη. Ο ασθενείς μπορεί να αναπνέει, να μιλάει και να καταπίνει κανονικά καθ’ όλη τη διάρκεια της εξέτασης.\nΑφού τοποθετηθεί ο καθετήρας και επιβεβαιωθεί η σωστή θέση του, ζητείται από τον ασθενή να αναπνέει ήρεμα και να μην καταπίνει για 30 δευτερόλεπτα, ώστε να αξιολογηθεί ο οισοφάγος σε ηρεμία. Στη συνέχεια δίνονται στον ασθενή 10 γουλιές νερό, τις οποίες πρέπει να καταπιεί ήρεμα και με μία μόνο καταποτική κίνηση. Μεταξύ δύο διαδοχικών καταπόσεων μεσολαβούν 30 δευτερόλεπτα, ώστε να επανέλθει ο οισοφάγος σε θέση ηρεμίας. Η εξέταση τελειώνει και ο καθετήρας αποσύρεται. Ο ασθενής μπορεί να επιστρέψει στις ασχολίες του άμεσα, χωρίς κανένα περιορισμό. Τα στοιχεία που καταγράφονται επεξεργάζονται με τη βοήθεια του ηλεκτρονικού υπολογιστή. Το αποτέλεσμα δίνεται στον άρρωστο άμεσα.\nγια τη μελέτη της δυσκοιλιότητας.\nΜε την εξέταση αυτή διερευνάται αν η δυσκοιλιότητα οφείλεται σε μη φυσιολογική λειτουργία του ορθού ή του πρωκτού (ορθοπρωκτική λειτουργία). Αναλυτικότερα:\nΗ εξέταση γίνεται στο γαστρεντερολογικό ιατρείο. Η εξέταση διαρκεί περίπου 30 λεπτά. Ο ασθενής θα πρέπει να είναι νηστικός 2 ώρες πριν την εξέταση, και να έχει γίνει υποκλυσμός. Μπορεί να χρειαστεί αν δεν είναι συνεργάσιμος ένυδρη χλωράλη 30 λεπτά πριν την εξέταση.\nΓια τη διεξαγωγή αυτής της εξέτασης, ένας καθετήρας με μπαλόνι , που συνδέεται με υπολογιστή, εισάγεται στον πρωκτό και στη συνέχεια προωθείται πάλι πίσω στον πρωκτικό σφιγκτήρα, με αργό ρυθμό, έτσι ώστε να μετρηθεί ο μυϊκός τόνος και η συστολή του. Τα στοιχεία που καταγράφονται επεξεργάζονται με τη βοήθεια του ηλεκτρονικού υπολογιστή. Το αποτέλεσμα δίνεται στον άρρωστο άμεσα.\nΜελέτη χρόνου διάβασης πεπτικού συστήματος (transit time)\nΜε την εξέταση αυτή διερευνάται κατά πόσο η τροφή κινείται ικανοποιητικά κατά μήκος του παχέος εντέρου. Η εξέταση αυτή γίνεται με κατάποση καψουλών που περιέχουν ακτινοσκιερά σφαιρίδια (δείκτες). Η μετακίνηση των δεικτών αυτών κατά μήκος του εντέρου απεικονίζεται με ακτινογραφίες κοιλίας την 3η ή την 5η ημέρα από την κατάποση των καψουλών.\nΔοκιμασία πρόκλησης στο γάλα\nΓίνεται με εισαγωγή μιας ημέρας. Ο ασθενής προσέρχεται στο τμήμα εισαγωγών, γίνεται εισαγωγή, συμπληρώνεται παιδιατρικό ιστορικό, τοποθετείται φλεβική γραμμή . Ο ασθενής ανεβαίνει στο δωμάτιο και ο ιατρός συμπληρώνει τις οδηγίες στο έντυπο οδηγιών και αρχίζει η πρόκληση σύμφωνα με το πρωτόκολλο χορηγείται γάλα σε ποσότητα 1, 3.0, 10.0, 30.0, and 100 mL ανά 30 λεπτά ( ). Αν ο ασθενής δεν παρουσιάσει συμπτώματαμετά από 4 ώρες εξέρχεται από την Κλινική.\nΕνδοσκόπηση ανωτέρου πεπτικού (γαστροσκόπηση, λήψη βιοψιών αφαίρεση ξένων σωμάτων, γαστροστομία)\nΗ γαστροσκόπηση θεωρείται ως η σπουδαιότερη εξεταστική μέθοδος για την διάγνωση και θεραπεία των περισσότερων νοσημάτων του οισοφάγου, του στομάχου και του δωδεκαδακτύλου. Εκτός από την άμεση επισκόπηση των οργάνων αυτών, επιτρέπει την λήψη μέσω μιας ειδικής λαβίδας που διέρχεται από το κανάλι βιοψίας του ενδοσκοπίου, μικρών τεμαχιδίων από τον βλεννογόνο του στομάχου, τα οποία αποστέλλονται για την λεγόμενη ιστολογική εξέταση («βιοψία») και επίσης προσφέρει την δυνατότητα και θεραπευτικής παρέμβασης μέσω του ενδοσκοπίου ( αφαίρεση ξένων σωμάτων, γαστροστομία). Γίνεται με εισαγωγή μιας μέρας (dayclinic) στην Κλινική. Ο ασθενής θα πρέπει να είναι νηστικός χωρίς φαγητό 8 ώρες πριν την εξέταση και χωρίς νερό 6 ώρες πριν. Ο ασθενής προσέρχεται στο τμήμα εισαγωγών, γίνεται εισαγωγή, συμπληρώνεται παιδιατρικό ιστορικό, τοποθετείται φλεβική γραμμή και λαμβάνεται ο προεγχειρητικός έλεγχος. Ανεβαίνει στο χειρουργείο, εξετάζεται από τον αναισθησιολόγο και υπογράφει την φόρμα συγκατάθεσης. Ολοκληρώνεται η εξέταση, και μετά την ανάνηψη οδηγείται στο θάλαμο.\nΕνδοσκόπηση κατωτέρου πεπτικού (ορθοσκόπηση, ειλεκολονοσκόπηση, πολυπεκτομή)\nΗ κολονοσκόπηση επιτρέπει την άμεση επισκόπηση του βλεννογόνου του παχέος εντέρου και του τελικού ειλεού. Δίνεται επίσης η δυνατότητα για λήψη βιοψιών και αφαίρεση πολυπόδων. Γίνεται με εισαγωγή μιας μέρας (dayclinic) στην Κλινική. Ο ασθενής θα πρέπει να είναι νηστικός χωρίς φαγητό 8 ώρες πριν την εξέταση και χωρίς νερό 6 ώρες πριν. Υποβάλλεται σε πρωτόκολλο προετοιμασίας εντέρου στο σπίτι σύμφωνα με τις οδηγίες του παιδογαστρεντερολόγου. Ο ασθενής προσέρχεται στο τμήμα εισαγωγών, γίνεται εισαγωγή, συμπληρώνεται παιδιατρικό ιστορικό, τοποθετείται φλεβική γραμμή και λαμβάνεται ο προεχγειρητικός έλεγχος. Ανεβαίνει στο χειρουργείο, εξετάζεται από τον αναισθησιολόγο και υπογράφει την φόρμα συγκατάθεσης. Ολοκληρώνεται η εξέταση, και μετά την ανάνηψη οδηγείται στο θάλαμο.


Ας γνωρίσουμε τον Ανδρέα Μαρκαντωνάτο - Kalamata IN\nΑρχική Ενημέρωση Ειδήσεις Ας γνωρίσουμε τον Ανδρέα Μαρκαντωνάτο\nΟ λόγος για τον Ανδρέα Μαρκαντωνάτο, Πρόεδρο του Τμήματος Φιλολογίας και μέλος της Συγκλήτου του Πανεπιστημίου Πελοποννήσου, ο οποίος έχει υπηρετήσει, επίσης, στα Πανεπιστήμια Κρήτης και Πατρών ως καθηγητής αρχαίας ελληνικής φιλολογίας. Πλέον βρίσκεται στην Καλαμάτα και μοιράζεται τις γνώσεις του με τους φοιτητές του Πανεπιστημίου Πελοποννήσου και ειδικότερα του Τμήματος Φιλολογίας.\nΤο πρώτο πράγμα που κάνω το πρωί είναι να κλείνω το ξυπνητήρι και να περιμένω την επόμενη και οριστική αφύπνιση, που δυστυχώς έρχεται πολύ νωρίτερα απ’ ό,τι θα ήθελα!\nΤον περισσότερό μου χρόνο ξοδεύω σε κλειστούς χώρους: στο γραφείο μου, στις αίθουσες διδασκαλίας, στο σπίτι μου με ολιγοήμερες αποδράσεις στους ανοικτούς και ηλιόλουστους χώρους της ελληνικής υπαίθρου.\nΜ’ αρέσει στην Καλαμάτα το κέντημα των δρόμων που οδηγούν στο υπέροχο παραλιακό μέτωπο. Όταν πρωτοήλθα στην Καλαμάτα και αφού είχα υπηρετήσει στο Πανεπιστήμιο Κρήτης, βάφτισα την πόλη μας το Ρέθυμνο της Πελοποννήσου!\nΜε εκνευρίζει στην Καλαμάτα οι ασυνείδητοι οδηγοί που σταθμεύουν παράνομα πάνω στην παραλιακή λεωφόρο. Με παρηγορεί η σκέψη ότι μπορεί να μην είναι όλοι Καλαματιανοί!\nΑγαπημένος προορισμός είναι η Κεφαλονιά μου, γιατί πολυφίλητη η Καλαμάτα, αλλά η ιδιαίτερη πατρίδα μου παραμένει ετήσιος νόστος και άφατη χαρμοσύνη.\nΑυτό τον καιρό με προβληματίζει η απουσία κοινής λογικής στην ελληνική κοινωνία.\nΟι φίλοι για μένα πιστεύουν τα καλύτερα, αλλιώς τι να τους κάνεις τέτοιους φίλους!\nΕγώ για τον εαυτό μου πιστεύω ότι έχω καλές προθέσεις.\nΜε κάνει να γελάω η απατηλή ματαιοδοξία μερικών συνανθρώπων μου.\nΞεχωρίζω στον χαρακτήρα ενός άνδρα και μιας γυναίκας την ειλικρίνεια των προθέσεων και την αποφασιστικότητα να επιτελέσουν το καλό.\nΟ μεγαλύτερός μου φόβος είναι να μην μπορέσω να σταθώ στα παιδιά μου τόσο καλά όσο στάθηκαν σε μένα οι γονείς μου.\nΤελευταία φορά έκλαψα από τα γέλια.\nΕπιτυχία θεωρώ να έρχονται οι φοιτητές μου και να με αποκαλούν «κύριε Ανδρέα» από ανυπόκριτο σεβασμό και άδολη αγάπη.\nΕυτυχία θεωρώ να κλείνουν οι κύκλοι της ζωής ανώδυνα, ανεπαίσθητα, ειρηνικά.\nΗ τελευταία φορά που είπα ψέματα… μόνον κατά συνθήκη ψεύδη, για να κυλάει ήρεμα η ζωή …\nΗ καλύτερη συμβουλή που μου έχουν δώσει… ο παππούς μου από την πλευρά του πατέρα μου κάποτε μού επισήμανε σε έντονο ύφος: «Ποτέ μην απολογείσαι για τις πράξεις σου!».\nΧαρακτήρισε με μια λέξη/φράση τη ζωή σου αυτή την περίοδο: Ισορροπημένη


Τα κλασικά σημάδια μιας εγκυμοσύνης | BLOKO\nΑρχική / Γυναίκες / Υγεία / Τα κλασικά σημάδια μιας εγκυμοσύνης\nΤα κλασικά σημάδια μιας εγκυμοσύνης\n10/22/2019 12:33:00 μ.μ. Γυναίκες , Υγεία Edit\nΥπάρχουν περιπτώσεις που μια γυναίκα δεν καταλαβαίνει από τις πολύ πρώτες ημέρες πως διανύει μια εγκυμοσύνη.\nΚι αυτό είτε επειδή έχουν ούτως ή αλλιώς άστατο κύκλο, είτε επειδή δεν έχουν όλα τα κλασικά συμπτώματα μαζεμένα.\nΠοια είναι, όμως, αλήθεια τα συμπτώματα της εγκυμοσύνης και με ποια σειρά εμφανίζονται;\nΆλλα, πολλά σημάδια εγκυμοσύνης προηγούνται κατά πολύ το πιο κλασικό απ’ όλα, την απώλεια της περιόδου. Γνωρίστε, λοιπόν, ποια είναι τα σημάδια εγκυμοσύνης από τα πρώτα στάδια και γιατί συμβαίνουν.\nΑν είστε σε ηλικία τεκνοποίησης και έχει περάσει μια εβδομάδα ή και περισσότερο χωρίς να σας έχει έρθει η περίοδος τις ημέρες που περιμένετε, μπορεί να είστε έγκυος. Ωστόσο, αυτό το σύμπτωμα μπορεί να είναι παραπλανητικό, αν έχετε ακανόνιστο έμμηνο κύκλο.\nΑρκετά νωρίς στην εγκυμοσύνη, οι ορμονικές αλλαγές που συντελούνται στο σώμα μπορεί να κάνουν το στήθος σας πιο ευαίσθητο και ερεθισμένο. Η δυσφορία κατά πάσα πιθανότητα θα μειωθεί μετά από μερικές εβδομάδες, καθώς το σώμα σας προσαρμόζεται σε αυτές στις ορμονικές αλλαγές.\nΝαυτία με, ή χωρίς, έμετο\nΗ πρωινή αδιαθεσία, η οποία μπορεί να χτυπήσει ανά πάσα στιγμή της ημέρας ή της νύχτας, συχνά αρχίζει αφότου μείνετε έγκυος. Ωστόσο, ορισμένες γυναίκες νιώθουν ναυτία νωρίτερα και κάποιες δεν νιώθουν καθόλου! Αν και η ακριβής αιτία της ναυτίας κατά τη διάρκεια της εγκυμοσύνης δεν είναι σαφής, οι ορμόνες της εγκυμοσύνης πιθανόν να παίζουν και εδώ σημαντικό ρόλο.\nΕίναι πολύ πιθανό να ουρείτε συχνότερα από το συνηθισμένο κάθε μέρα. Η ποσότητα του αίματος στο σώμα σας αυξάνεται κατά τη διάρκεια της εγκυμοσύνης. Αυτό κάνει τα νεφρά σας να «φιλτράρουν» επιπλέον υγρό, το οποίο καταλήγει στην ουροδόχο κύστη σας.\nΑπό όλα τα σημάδια εγκυμοσύνης, αυτό κατέχει πολύ υψηλή θέση. Κατά τη διάρκεια της πρόωρης εγκυμοσύνης, τα επίπεδα της ορμόνης προγεστερόνης εκτοξεύονται. Αυτό είναι που θα σας κάνει να αισθανθείτε υπνηλία.


Κράτος, κοινωνία και ψυχική υγεία\n(κατά τον Ιερό Χρυσόστομο)\nΤο κράτος, σαν ανώτατος και κυρίαρχος θεσμός της κοινωνικής οργάνωσης, διαμορφώνει στα όριά του και σε μεγάλο βαθμό, όχι μόνο την οικονομική λειτουργία του κοινωνικού σώματος, αλλά και την ψυχολογία του.\nΟ Ιερός Χρυσόστομος σε πολλές ομιλίες του, διατυπώνει τις θέσεις του για τους ρόλους αρχόντων και αρχομένων, πολιτικών και λαού. Σε μία ομιλία του (Ε.Π.Ε. 23, 274) λέγει σχετικά: «Πρέπει να είναι άγρυπνος ο άρχοντας και να φροντίζει όχι μόνο για τα δικά του, αλλά για τα θέματα του λαού. Να βρίσκεται σε εγρήγορση, να έχει ζωντανό το πνεύμα του, να είναι πυρακτωμένος από ζήλο, όπως θα λέγαμε. Σαν το στρατηγό εκείνο, που νύχτα και μέρα περιτρέχει το στράτευμα και κουράζεται διακονώντας, αφού έχει όλη τη μέριμνα και τη φροντίδα». Θέσεις ιδιαίτερα χρήσιμες σήμερα, όπου η Ελλάδα Βιώνει μια οδυνηρή πνευματική, κοινωνική και οικονομική κρίση.\nΠρο της κρίσεως, πολλά χρόνια πριν, το κράτος μας δεν είχε τις πνευματικές προδιαγραφές, που αναφέρει ο ιερός πατέρας.\nΟ ρυθμός και η διεύθυνση του συνόλου της κοινωνικής και οικονομικής λειτουργίας συντονίστηκαν σε λαθεμένες επιλογές.\nΑγνοήθηκε η ασκητική ορθοδοξία, ο κοινωνικός χριστιανισμός. Καμία προσπάθεια από πλευράς πολιτείας, ώστε από την εκκλησιαστική μεταμόρφωση του ανθρώπινου προσώπου να γίνει και πνευματική ανακαίνιση του κοινωνικού συνόλου. Ακολουθήθηκε ένας άκριτος δυτικός προσανατολισμός (φιλελευθερισμός - Μαρξισμός), έκφραση και δικαίωση του προτεσταντικού πνεύματος!\nΠόσο δίκαιο έχει η Γραφή: «Μη πεποίθατε επ’ άρχοντας, επί υιούς ανθρώπων, οις ουκ έστι σωτηρία» (Ψαλμός 145).\nΣύμφωνα με τον Ιερό Χρυσόστομο και οι πολίτες έχουν ακέραια την ευθύνη για την πορεία της πόλεως, του κράτους.\nΣτην 17η ομιλία του «εις τους ανδριάντας» τονίζει: «Φρόντισε να μάθης ποιο είναι το μεγαλείο της πόλης (του κράτους) και τότε θα γνωρίσεις με σαφήνεια, ότι αν οι πολίτες δεν προδώσουν αυτό, κανένας άλλος δεν θα μπορέσει να αφαιρέση την αγαθή «φήμη της πόλεως»».\nΚαι σ’ ένα άλλο σημείο υπογραμμίζει: «Μεγαλείο και στολισμός και ασφάλεια της πόλεως (κράτους) δεν είναι το να είναι πρωτεύουσα, ούτε το να έχει μεγάλα και ωραία οικοδομήματα, ούτε το να έχει μνημεία με πολλές κολώνες και ευρύχωρες στοές και τόπους για περίπατο, ούτε το να αναγνωρίζεται δημόσια ως ανώτερη των άλλων πόλεων, αλλά η αρετή και η ευσέβεια των κατοίκων της».\nΕίναι αλήθεια, ότι κάθε κοινωνία τείνει να βρει το σχήμα της στην αντίστοιχη κρατική οργάνωση. Αν δεν υπάρχει ευσέβεια και αρετή, ηθικές αντιστάσεις (στην κοσμική γλώσσα) τότε η κάθε κοινωνία μορφοποιείται απόλυτα στα όρια - πλαίσια ενός κράτους, διότι αυτό διαμορφώνει τον κοινωνικό χάρτη, την κοινωνική περίμετρο. Αναμφίβολα η σημερινή κρίση προήλθε από την ελληνική κοινωνία. Ο Αναστάσιος Σιναΐτης, επίσκοπος Αντιοχείας, το εξηγεί άριστα σε μια ομιλία του «περί αναξίων αρχόντων», όπου υπενθυμίζει τι λέγει ο Θεός: «Θα σας δώσω άρχοντας σύμφωνα με τις καρδιές σας». Σ' όλες τις κοινωνίες η απουσία του Θεού εκφράζεται στο μέτρο της ηθικής, κοινωνικής αποργάνωσης και όχι μόνο.\nΈνα σύμπτωμα είναι και οι ψυχικές διαταραχές, που πάντοτε υπήρχαν, αλλά σήμερα πολλαπλασιάστηκαν αισθητά, με αποκορύφωμα τις αυτοκτονίες. Άγχος, μοναξιά, ανασφάλειες, ενοχές, φανατισμοί, έλλειψη νοήματος, εγκληματικότητα, φόβος θανάτου κλπ. είναι τα αποτελέσματα της εκτροπής από την αλήθεια του Ευαγγελίου. Καμία σχέση όλα τα παραπάνω με τη βίωση της αυθεντικής ορθόδοξης πνευματικότητας, που δίνει ζωή και φως στην ανθρώπινη ύπαρξη (Ιωαν. η', 12).\nΣτις ομιλίες του Ιερού Χρυσόστομου η υγεία της ψυχής, η πνευματική υγεία, θεμελιώνεται και αυξάνει σε τρεις άξονες, που είναι: Τα γεγονότα του παρελθόντος (κοσμοσωτήριο έργο του Χριστού, προσωπικό βάπτισμα), οι πράξεις του παρόντος (προσευχή, Θ. Κοινωνία, λατρεία κ.λ.π.) και η κίνηση προς το μέλλον (εσχατολογική ελπίδα).\nΗ ορθόδοξη εκκλησία, η μόνη αληθινή εκκλησία, που θεραπεύει οντολογικά τον άνθρωπο, χαρακτηρίζεται από τον Ιερό Χρυσόστομο ως ιατρείο ψυχών: «Και γαρ ιατρείον θαυμαστόν της Εκκλησίας το διδασκαλείον εστίν, ιατρείον, ουχί σωμάτων, αλλά ψυχών» (P.G. 51,354).\nΑναρτήθηκε από ΟΜΟΛΟΓΙΑ στις 11:31 π.μ.


Οι δίσκοι στις μέρες του κορωνοϊού.\nΟι τελευταίες εξελίξεις σε σχέση με τη διάδοση του κορωνοϊού, μας αναγκάζουν να προχωρήσουμε σε κάποιες αλλαγές στη λειτουργία του «φυσικού» καταστήματος, έτσι ώστε να κάνουμε τις μεταξύ μας επαφές και συναλλαγές πιο ασφαλείς.\nΤο κατάστημα θα λειτουργήσει κανονικά και με το γνωστό τρόπο τη Δευτέρα 16 και την Τρίτη 17 Μαρτίου, τηρώντας βέβαια τους κανόνες ατομικής υγιεινής και συγχρωτισμού. Από την Τετάρτη 18 Μαρτίου, θα γίνεται εξυπηρέτηση μόνο από την είσοδο του καταστήματος και σε συγκεκριμένες ζώνες ωρών. Η εξυπηρέτηση θα γίνεται, λοιπόν, στην είσοδο, επιδίδοντας τους δίσκους που επιθυμείτε και πραγματοποιώντας και την αντίστοιχη οικονομική συναλλαγή. Αυτό θα μπορεί να γίνει όλα τα πρωινά από τη Δευτέρα μέχρι και το Σάββατο, από τις 10.00 μέχρι και τις 14.00 και τα απογεύματα Τρίτης, Πέμπτης και Παρασκευής από τις 17.30 μέχρι και τις 20.00.\nΣτην περίπτωση που υπάρξει οδηγία για κλείσιμο των χώρων λιανεμπορίου, η εξυπηρέτηση, ακόμα και των Θεσσαλονικέων, θα γίνεται με αποστολές μέσω κούριερ*. Επειδή κάτι τέτοιο είναι πολύ πιθανόν να συμβεί μέσα στο επόμενο διάστημα, θα προτρέπαμε, όσοι επιθυμείτε να περάσετε από το κατάστημα (και ειδικά ίσως, όσοι έχετε κρατημένους δίσκους), να το κάνετε μέσα στις επόμενες μέρες.\nΜην ξεχνάτε ότι η μουσική παραμένει ένας συναρπαστικός σύντροφος ακόμα και στις αμήχανες ή και άσχημες και δύσκολες στιγμές. Ψυχραιμία, προσοχή και υγεία για όλους!\n•\tΑν υπάρξει τέτοια εξέλιξη, θα σας ενημερώσουμε με όλες τις σχετικές λεπτομέρειες και πάλι μέσω του site.\n60s / 70s Rock / Pop / Progressive / Kraut\n80s Wave / Rock / Pop / Punk\nDark / Post Punk / Gothic / Neo-Folk\nElectro / Electro-Rock\nElectronica / Ambient / Experimental\nFreestyle / Nu Jazz / Funk / Afro\nIndustrial / Post Industrial / Experimental\nJazz / Avant Garde\nPost Rock / Avant Rock\nStoner / Post Metal / Industrial Rock\nTechno / Tech-House / House / Trance


Ανατροπή στα μέτρα - Νεότερη εξέλιξη: Απομακρύνεται το lockdown σε όλη την χώρα – Ποια μέτρα θα ανακοινώσει ο Κικίλιας | Libre\nΑνατροπή στα μέτρα…\nΑνατροπή στα μέτρα – Νεότερη εξέλιξη: Απομακρύνεται το lockdown σε όλη την χώρα – Ποια μέτρα θα ανακοινώσει ο Κικίλιας\nΣε εξέλιξη η κρίσιμη συνεδρίαση των λοιμωξιολόγων οι οποίοι αναμένεται να εισηγηθούν νέα περιοριστικά μέτρα με στόχο να σταματήσει η έξαρση της πανδημίας αλλά και να αποσυμφωρηθεί η κατάσταση στα νοσοκομείο που βρίσκονται την τελευταία εβδομάδα στο κόκκινο.\nΣύμφωνα με πληροφορίες του «Libre» φαίνεται να απομακρύνεται το ενδεχόμενο ενός καθολικού lockdown σε όλη την χώρα καθώς υπάρχουν περιοχές και κυρίως νησιά που βρίσκονται στο «πράσινο» γεγονός που κάνει τους ειδικούς να αποφεύγουν τελικά το συγκεκριμένο μέτρο. Ωστόσο αναμένεται να μπουν αρκετές πόλεις σε καθεστώς αυξημένου κινδύνου λόγω της άσχημης επιδημιολογικής εικόνας που επικρατεί.\nΕκτακτες ανακοινώσεις Χαρδαλιά με Κικίλια για τα νέα μέτρα του lockdown\nΏρα αποφάσεων: Στο τραπέζι σκληρό lockdown σ’ όλη τη χώρα – Αλλάζουν οι κωδικοί “6” και “4” – Απαγόρευση μετακίνησης από Δήμο σε Δήμο\nΕπίσης μπαίνει τέλος και στα σενάρια που είδαν τις προηγούμενες ώρες περί καραντίνας τύπου Μαρτίου, καθώς σε αυτή την περίπτωση θα έπρεπε να κλείσει ο παραγωγικός τομέας της χώρας όπως οι βιομηχανίες κάτι που είναι απίθανο να συμβεί. «Βρισκόμαστε ήδη σε αυστηρό lockdown» δήλωσε στον ΣΚΑΙ η κυβερνητική εκπρόσωπος Αριστοτελία Πελώνη.\nΟ υπουργός Υγείας Βασίλης Κικίλιας αναμένεται να ανακοινώσει μεταξύ άλλων μέτρα που περιλαμβάνουν την ενίσχυση των νοσοκομείων.\nΜεταφορά ασθενών χωρίς covid και σε ιδιωτικά νοσοκομεία (ήδη χρησιμοποιούνται 120 κλίνες ΜΕΘ)\nΕπίσης το ΝΙΜΙΤΣ έχει μετατραπεί σε νοσοκομείο που θα εξυπηρετεί πολίτες που δεν έχουν Κορονοϊό\nΑυξάνονται τα νοσηλευτικά ιδρύματα που θα δέχονται αποκλειστικά νοσούντες με covid. Πρόκειται για τα νοσοκομεία Σισμανόγλειο, ΕΛΠΙΣ, Παμακάριστος και Άγιος Σάββας.\nΑύξηση μονάδων ΜΕΘ σε Αττικόν και Τζάννειο ενώ το αναμένεται να συμβεί και σε άλλα νοσοκομεία αναφοράς.\nΕκτός όμως από την ενίσχυση του συστήματος υγείας προκειμένου να αντέξει στην ασφυκτική πίεση που δέχεται από την πανδημία, ο Βασίλης Κικίλιας θα αναφερθεί και σε επιπρόσθετα μέτρα που θα μπουν σε εφαρμογή από τα ξημερώματα της Πέμπτης.\nΠαράταση του lockdown στις «κόκκινες» περιοχές έως και τις 15 Μαρτίου που είναι η Καθαρά Δευτέρα.\n· Αυστηροποίηση ελέγχων από ΕΛ.ΑΣ και δημοτική αστυνομία οι οποίοι το τελευταίο διάστημα είχαν χαλαρώσει.\n· Τροποποίηση του κωδικού «6» ο οποίος θα ισχύει μόνο για πεζούς. Με αυτό τον τρόπο η κυβέρνηση προσπαθεί να σταματήσει τις διαδημοτικές μετακινήσεις. Ο συγκεκριμένος κωδικός αφορά την ατομική άσκηση και την έξοδο με κατοικίδιο κάτι που θα επιτρέπεται πλέον μόνο για κοντινές αποστάσεις και χωρίς την χρήση αυτοκινήτου.\n· Αλλαγές στον κωδικό «4» που αφορά βοήθεια σε ηλικιωμένους και σε όσους χρειάζονται βοήθεια. Πρόκειται για έναν ακόμη κωδικό που χρησιμοποιούσαν αρκετοί ως πρόφαση για να μετακινηθούν χωρίς ουσιαστικά ο αστυνομικός να έχει τη δυνατότητα να τον ελέγξει. Γι’ αυτό τον λόγο δεν αποκλείεται να σημειώνουμε και την διεύθυνση του προορισμού μας.\n· Διχασμένοι είναι οι ειδικοί για την απαγόρευση κυκλοφορίας από τις 6 το απόγευμα τα Σαββατοκύριακα, καθώς υπάρχουν σκέψεις να μην ισχύσει το μέτρο αυτό καθώς θα απαγορευτούν οι διαδημοτικές μετακινήσεις.\nΣτόχος της αυστηροποίησης των μέτρων είναι η όσο το δυνατό γρηγορότερη αποσυμφόρηση των νοσοκομείων, έτσι ώστε την Τρίτη 16 Μαρτίου να μπορέσουν να ανοίξουν τα εμπορικά καταστήματα. Από την πορεία της νόσου θα εξαρτηθεί αν την ίδια μέρα θα λειτουργήσουν και τα σχολεία όλων των βαθμίδων.\nTags: lockdown ΝΕΑ ΜΕΤΡΑ


BioNutrients Copper - BHP - Βιομηχανία Παραγωγής Οργανοχουμικών Λιπασμάτων\nΜεταλλικός χαλκός 5%\nΟργανικό άζωοτο 11%\nΥδρολυμένες πρωτεϊνες, αμινοξέα 32%\nΦουλβικά οξέα 1%\npH (1% διάλυση) 5(+-0.5)\nΠυκνότητα (g/cc) 1.26(+-0.05)\nΔοχείο (ανά 15) 500g\nΤο Bio Nutrients Copper περιέχει χιλικοποιημένο χαλκό με αμινοξέα και ολιγοπεπτίδια σε διάλυμα φουλβικών οξέων. Το προϊόν είναι φυσικό, όταν ψεκασθεί στην πάνω επιφάνεια του φύλλου, να εισέρχεται διαμέσου της εφυμενίδας / επιδερμίδος στο μεσόφυλλο και από εκεί στην κάτω επιφάνεια του φύλλου. Απαραίτητο για τη σωστή ενζυματική δραστηριότητα και τον σχηματισμό της χλωροφύλλης.\nΔρα ως καταλύτης για τη φωτοσύνθεση και την αναπνοή, προωθεί τον σχηματισμό και την παραγωγή σπόρων καθώς και του αδελφώματος των φυτών.\nΕπίσης είναι σημαντικό για το σχηματισμό της λιγνίνης των κυτταρικών τοιχωμάτων, η οποία συμβάλλει στη δομική αντοχή των κυττάρων των φυτών και επηρεάζει τη γεύση, την διατηρησιμότητα των φρούτων - καρπών και την περιεκτικότητα σε σάκχαρα.\nΤα φουλβικά οξέα είναι διεγέρτες της ανάπτυξης και αύξησης του μεταβολισμού των φυτών όπως και τα ολιγοπεπτίδια ενώ τα αμινοξέα διεγείρουν την ενζυματική δραστηριότητα.\nΗ δοσολογία εξαρτάται από τα επίπεδα του χαλκού στο έδαφος αλλά και από την προηγούμενη καλλιεργητική τεχνική. Για διαφυλλική χρήση από 50-100 γρ. ανά στρέμμα σε 40-100 λίτρα νερό. Στο ριζοπότισμα 200 γρ/στρ για τα κηπευτικά και για τα δένδρα 500γρ. - 1 κιλό/στρ. Η διαβροχή να γίνεται με διάλυμα 2-3 γρ του προϊόντος / λίτρο νερού και άνω, χρησιμοποιώντας τουλάχιστον 25 λίτρα του μείγματος ανά δένδρο και 1 κιλό ανά φυτό στα κηπευτικά. Να γίνεται καλός ψεκασμός, το προϊόν δρα διά επαφής. Δενδρώδης καλλιέργειες, αμπελώνες, ακτινίδια 50-150 γρ/στρέμμα και 60-150 κιλά νερό ανά στρέμμα ψεκαστικού διαλύματος.\nΣε όλες τις καλλιέργειες χωρίς κάποια εξαίρεση, κατά όλη την καλλιεργητική περίοδο.\nΝα γίνεται διαφυλλική εφαρμογή και καλή διαβροχή των φυτών, αποφεύγοντας τον ψεκασμό κατά τις υψηλές θερμοκρασίες και να προτιμάται η εφαρμογή του κατά το σούρουπο. Ο ψεκασμός να επαναλαμβάνεται αν έξι ώρες μετά την εφαρμογή έχουμε βροχόπτωση.\nΕφαρμόζουμε το προϊόν προληπτικά και χωρίς να γίνεται υπέρβαση στη δοσολογία, με τη μέθοδο της τεχνητής άρδευσης.\nΤο προϊόν θα πρέπει να έρθει όσο το δυνατόν περισσότερο σε επαφή με το ριζικό σύστημα, καθώς επίσης μπορεί να γίνει ψεκασμός όλης της αέριας φυτικής επιφάνειας.\nΣε περίπτωση ανάμειξης να επικοινωνείτε με τεχνικό, για έλεγχο της συνδυαστικότητας.\nΝα μην αναμυγνύεται με θείο, λάδια.\nΔεν θα πρέπει να εφαρμόζεται διαφυλλικά ή μέσω του εδάφους χωρίς αποδεδειγμένη ανάγκη.\nΣυμβουλευτείτε τεχνικό γεωπόνο.


Ποιες τροφές του σούπερ μάρκετ μοιάζουν υγιεινές, αλλά δεν είναι - Δίοδος - Η Πύλη της γνώσης και της πληροφορίας\nΤρίτη, 21 Μαϊος 2019\nΠοιες τροφές του σούπερ μάρκετ μοιάζουν υγιεινές, αλλά δεν είναι\nΜια βόλτα στο σούπερ μάρκετ μπορεί να αποδειχτεί καταστροφική αν πάμε ανοργάνωτοι, αφού στα ράφια βρίσκουμε παρατεταγμένους πολλούς πειρασμούς, αλλά και φαινομενικά «υγιεινά» προϊόντα που τελικά δεν μας παρέχουν αυτά που υπόσχονται\nΔείτε σε ποιες παγίδες δεν πρέπει να πέσετε και ποια τρόφιμα καλό είναι να αποφύγετε και να μην τα επιλέξετε ως «υγιεινά».\nΣυσκευασμένα μπιφτέκια λαχανικών Η αποχή από το κρέας είναι πολύ πιο δημοφιλής διατροφική επιλογή πλέον σε σχέση με παλιότερα και οι χορτοφαγικές επιλογές στα σούπερ μάρκετ έχουν πληθύνει.\nΑνάμεσα σε αυτές, τα συσκευασμένα μπιφτέκια λαχανικών δεν αποτελούν και την καλύτερη λύση, καθώς πολλά από αυτά περιέχουν πολύ νάτριο, ενώ άλλα είναι γεμάτα επεξεργασμένα υλικά, ανάμεσα στα οποία ενδεχομένως να βρείτε και ένα επικίνδυνο χημικό, το εξάνιο.\nΤο εξάνιο δημιουργείται από τη διαδικασία που μετατρέπει τα φασόλια σόγιας σε σογιέλαιο κι αν το μπιφτέκι σας έχει σόγια, τότε πιθανόν να έχει κι αυτό το συστατικό, το οποίο έχει βρεθεί ότι μπορεί να προκαλέσει πονοκέφαλο και ίλιγγο σε εργάτες σε εργοστάσια που εκτίθενται σε αυτό.\nΚαλύτερα να το αποφύγετε και να φτιάξετε τα δικά σας μπιφτέκια λαχανικών.\nΧυμός πορτοκαλιού Αποτελεί κύριο συστατικό του πρωινού μας, αλλά ακόμη κι αν ο χυμός που επιλέγετε αναφέρει ότι είναι 100% φρέσκος, πρέπει να ξέρετε ότι έχει περάσει από μεγάλη διαδικασία για να παραμένει φρέσκος.\nΜετά τη συγκομιδή τους, τα πορτοκάλια υπόκεινται σε επεξεργασία, πολτοποιούνται και αποθηκεύουν το χυμό σε δεξαμενές, αφαιρώντας το οξυγόνο, προκειμένου να διατηρηθούν για περισσότερο διάστημα.\nΚατά την επεξεργασία, τα φυσικά συστατικά, όπως το άρωμα, το έλαιο κ.ο.κ χάνονται και προτίθενται μετά την παστερίωση.\nΣυν τοις άλλοις, πολλοί χυμοί περιέχουν αρκετή ζάχαρη και το καλύτερο είναι να στύβετε μόνοι σας την πρωινή σας πορτοκαλάδα.\nΜόνο έτσι εξασφαλίζετε ότι είναι 100% φυσική.\nΕκχύλισμα βανίλιας Το πραγματικό εκχύλισμα βανίλιας προκύπτει από μια πολύπλοκη διαδικασία προκειμένου να φυτρώσουν οι πραγματικοί σπόροι βανίλιας και αυτό σημαίνει ότι κοστίζει και ακριβά.\nΓι’ αυτό υπάρχει και η απομίμηση της γεύσης, που παράγεται από μια ουσία, τη βανιλίνη, η οποία χημικά είναι το ισοδύναμο της βανίλιας.\nΗ βανιλίνη είναι αρκετά πιο φθηνή κι αυτό οφείλεται στο ότι είναι υποπροϊόν που εξάγεται από πράγματα όπως ξύλο και κάρβουνο.\nΕίστε σίγουροι ότι θέλετε κάτι τέτοιο στα κουλουράκια σας;\nΣυσκευασμένες σαλάτες Σίγουρα αποτελεί εύκολη λύση, αλλά μια συσκευασμένη σαλάτα ενέχει κινδύνους που δεν φαντάζεστε.\nΣύμφωνα με ερευνητές του Πανεπιστημίου του Leicester, οι συσκευασμένες σαλάτες παρουσιάζουν μεγαλύτερο κίνδυνο σαλμονέλας και μάλιστα το να πλύνετε τα φύλλα των λαχανικών δεν σας εγγυάται ότι θα απαλλαγείτε από αυτή.\nΟ κίνδυνος, μάλιστα, αυξάνεται αν ανοίξετε τη σαλάτα σας, καταναλώσετε λίγη και διατηρήσετε την υπόλοιπη μέσα στο ψυγείο για άλλη στιγμή.\nΟι ερευνητές του Πανεπιστημίου του Aberdeen βρήκαν πλήθος μικροβίων στα φύλλα τέτοιων συσκευασμένων σαλατών, που σημαίνει ότι η καλύτερη λύση είναι να κόβετε τη σαλάτα σας μόνη σας, τη στιγμή που πρόκειται να την καταναλώσετε.\nΝτρέσινγκ σαλάτας Πάει μαζί με τη σαλάτα, κάτι που ίσως να το απενοχοποιεί για πολλούς, αλλά στην πραγματικότητα το ντρέσινγκ συνήθως είναι φορτωμένο με πολλά λιπαρά, προσθέτοντας μπολικές θερμίδες και κορεσμένα λίπη στη σαλάτα σας.\nΤα ντρέσινγκ χωρίς λιπαρά μοιάζουν σαν καλύτερη επιλογή, αλλά κι εδώ τα πράγματα δεν είναι τόσο αθώα.\nΌταν ερευνητές από το Πανεπιστήμιο Purdue μελέτησαν πόσα θρεπτικά συστατικά απορροφά ο οργανισμός μας από τις σαλάτες με ντρέσινγκ που είχαν 3, 8 ή 20 γραμμάρια λιπαρά, παρατήρησαν ότι τα ντρέσινγκ χωρίς λιπαρά περιόριζαν την ικανότητα του οργανισμού να απορροφήσει τις θρεπτικές ουσίες.\nΑυτό συμβαίνει γιατί κάποιες θρεπτικές ουσίες χρειάζονται την παρουσία λιπαρών για να απορροφηθούν από τον οργανισμό.\nΚαι πάλι η καλύτερη λύση είναι να φτιάξετε το δικό σας ντρέσινγκ με ελαιόλαδο, που παρέχει καλά λιπαρά στον οργανισμό και βοηθά και στην απορρόφηση.\nΦρέσκα βότανα Αν έχετε δοκιμάσει ποτέ να καλλιεργήσετε βότανα στο σπίτι σας, τόσο σίγουρα θα έχετε διαπιστώσει τη διαφορά με αυτά που αγοράζουμε στα καταστήματα.\nΤο μόνο που χρειάζεστε είναι λίγο χώρο στο πρεβάζι του παραθύρου σας και παρ’ όλο που κάποια βότανα είναι πιο δύσκολα για το σπίτι από άλλα, το θυμάρι, το δεντρολίβανο, το φασκόμηλο, ο δυόσμος και η δάφνη είναι επιλογές που μπορείτε να κάνετε.\nΑν αγοράζετε τα βότανά σας, το άρωμά τους, η γεύση τους και η έντασή τους θα είναι σίγουρα μειωμένες και η αλήθεια είναι ότι δεν χρειάζεται να αγοράζετε κάτι, όταν μπορείτε να έχετε μια καλύτερη έκδοσή του δωρεάν στο σπίτι σας.\nΣιρόπι αγαύης Στους vegan κύκλους χρησιμοποιείται πολύ προς αντικατάσταση του μελιού, ενώ πολλοί το χρησιμοποιούν και αντί ζάχαρης.\nΣτην πραγματικότητα, όμως, το σιρόπι αγαύης έχει υψηλή περιεκτικότητα σε φρουκτόζη, κάτι που προσπαθούμε να αποφύγουμε απέχοντας από τη ζάχαρη.\nΗ φρουκτόζη αποτελεί ένα από τα 2 συστατικά της επιτραπέζιας ζάχαρης και είναι αυτή που μετατρέπεται μετατρέπεται σε λίπος εύκολα και γρήγορα.\nΑν και δεν υπάρχει το τέλειο γλυκαντικό, το σιρόπι αγαύης ίσως θέλει περισσότερη προσοχή απ’ όσο νομίζατε.\nTags: Ειδήσεις, Υγεία


ΚΑΡΑΜΗΤΡΟΥ ΛΕΥΚΑ ΚΡΑΣΙΑ | Αμπελάκι\nΚΑΡΑΜΗΤΡΟΥ ΛΕΥΚΑ ΚΡΑΣΙΑwebad2020-05-25T12:50:55+03:00\nMoi Je M’en Fous Λευκό\nΤο Καράμητρος Δευκαλίων Λευκός είναι ένας μοναδικός οίνος της ποικιλίας Ασύρτικο. Το πέρασμά του από δρύινα βαρέλια του κληροδότησε αυτή του την μοναδικότητα αλλά και το όνομα του, που πηγάζει από μια ιδιαίτερη ιστορία.\nΤο φεγγάρι έβγαινε κάθε βραδύ ψηλά στο ουρανό και παρ’ όλο που είχε τα αστέρια για παρέα, ένιωθε μόνο του. Μια νύχτα όμως εμφανίστηκε ένα δεύτερο φεγγάρι. Έκαναν πολύ καλή παρέα τα Δυο Φεγγάρια μαζί όμως ξημέρωσε και τα φεγγάρια χώρισαν. Μάταια το επόμενο βράδυ το φεγγάρι περίμενε τον φίλο του αφού δεν εμφανίστηκε ούτε εκείνο το βράδυ, ούτε κανένα από τα επόμενα. Μετά από κάποιες μέρες έμαθε ότι ότι ο φίλος του θα ξανά εμφανιστεί μετά από πολλά χρόνια. Κι έτσι δυστυχισμένο που ήταν, έλουσε με το φως τα ασύρτικα αμπέλια και έτσι θα συναντιέται με τον φίλο του σε κάθε κρασί της ποικιλίας Ασύρτικο.\nΧαρακτήρας: Χρυσαφένιοι τόνοι θα στολίζουν το ποτήρι σας. Τα αρώματα από κίτρινα φρούτα και από λεμονανθούς μαζί με τις πινελιές μελιού θα σας ταξιδέψουν σε μια νύχτα με Πανσέληνο.\nΠρόταση Σερβιρίσματος: Το σερβίρουμε στους 10-12°C και ταιριάζει με ψάρια, θαλασσινά, μανιτάρια, χοιρινό με λευκές σάλτσες, ζυμαρικά και κατσίκι.\nΈνα κρασί που κλείνει μέσα του ευγένεια και χάρη…\nΑπό την ποικιλία Chardonnay παλαιωμένο για ένα χρόνο σε γαλλικό δρύϊνο βαρέλι , σας κερδίζει με τα ευγενικά αρώματα των κίτρινων φρούτων και τη βουτυράτη γεύση του.\nΕξαιρετικό και σπάνιο ( εμφιαλώνεται μόνο σε 1000 φιάλες κάθε χρόνο) σας περιμένει να αναδείξει για σας τη θαυμάσια παλέτα του!\nΔε φοβάται το χρόνο και μπορεί να ωριμάζει όμορφα στη φιάλη γι αρκετά χρόνια..\nΝOBLIS ένα κρασί που φέρνει αρώματα άλλης εποχής…


Π. Σκουρλέτης: Η ακραία νεοφιλελεύθερη οπτική έχει καταδικαστεί τελεσίδικα από τον λαό μας – Υστερόγραφα | Η ανάλυση της Είδησης\nHome / Αποψεις / Π. Σκουρλέτης: Η ακραία νεοφιλελεύθερη οπτική έχει καταδικαστεί τελεσίδικα από τον λαό μας\nPosted on January 03, 2018, 2:05 pm\nΆρθρο του Υπουργού Εσωτερικών, Πάνου Σκουρλέτη, στην εβδομαδιαία οικονομική εφημερίδα «Finance & Markets Voice».\n«Ένα νέο ξεκίνημα για το 2018\nΝα σπάσουμε τα δεσμά των προηγούμενων δεκαετιών\nΑνεξάρτητα από τυχόν επιθετικούς προσδιορισμούς, το 2018 συνιστά, χωρίς καμία αμφιβολία, την «πύλη» εισόδου σε μία νέα φάση για την ελληνική οικονομία και την, καθημαγμένη από την πολιτική των μνημονίων, κοινωνία. Η μετάβαση έχει, ήδη, ξεκινήσει με τις δοκιμαστικές εξόδους στις αγορές, με την πολύ καλή πορεία των ομολόγων του ελληνικού Δημοσίου, με τις ευνοϊκές εκτιμήσεις ευρωπαίων αξιωματούχων και φορέων και με τους δείκτες της πραγματικής οικονομίας να κινούνται σε θετική κατεύθυνση έπειτα από χρόνια.\nΤην εικόνα συμπληρώνουν οι σημαντικές θεσμικές παρεμβάσεις της Κυβέρνησης, προκειμένου να εκσυγχρονιστούν πλευρές της λειτουργίας του κράτους και να διευρυνθούν τα κοινωνικά δικαιώματα, παρά τις αντικειμενικές δυσκολίες των περιοριστικών πολιτικών. Συνολικά, πρόκειται για τις χειροπιαστές ενδείξεις μιας πορείας που, όπως όλα δείχνουν, στο τέλος της βρίσκεται η έξοδος από την ασφυκτική επιτροπεία και μία νέα πραγματικότητα σε ό,τι αφορά στα περιθώρια άσκησης πολιτικής και την ανάπτυξη που όλοι προσδοκούμε.\nΗ έγκαιρη ολοκλήρωση της τρίτης αξιολόγησης, μας φέρνει πιο κοντά στην ιδιαίτερα κρίσιμη συζήτηση για τους όρους εξόδου από το Πρόγραμμα Δημοσιονομικής Προσαρμογής. Ας διατηρήσουμε στη μνήμη μας ορισμένα βασικά σημεία της επερχόμενης περιόδου:\ni. θα συμφωνηθούν οι όροι απεμπλοκής από την επιτροπεία\nii. θα διαμορφωθεί ο σχεδιασμός για την Παραγωγική Ανασυγκρότηση της χώρας, που θα την επηρεάσει για τις επόμενες δεκαετίες\niii. θα αυξηθεί σημαντικά το μέγεθος των επενδύσεων που θα εισέλθουν στην ελληνική οικονομία\niv. θα ωριμάσουν οι πρωτοβουλίες της Κυβέρνησης σε ένα πλήθος τομέων, μεταξύ των οποίων η αναθεώρηση του θεσμικού πλαισίου της Τοπικής Αυτοδιοίκησης, η Συνταγματική μεταρρύθμιση, οι αλλαγές στις εργασιακές σχέσεις.\nΕίναι αυτή ακριβώς η περίοδος, που θα απαιτήσει από όλες τις κοινωνικές δυνάμεις ενεργοποίηση, συμμετοχή, προτάσεις και αντιπροτάσεις. Γιατί τώρα θα τεθούν σημαντικά ζητήματα ενώπιών μας. Όπως ποιο μοντέλο ανάπτυξης θέλουμε, για ποιους και με ποιους; Με τι όρους, με τι τρόπους;\nΕπιζητούμε την ευημερία των ανθρώπων, όχι μόνο των οικονομικών δεικτών. Είμαστε αντιμέτωποι με την πιεστική ανάγκη κοινωνικών τομών, ενίσχυσης της δημοκρατίας, της συμμετοχής και της αλληλεγγύης.\nΈχουμε το χρέος, αλλά και την ευκαιρία, να σπάσουμε τα δεσμά των προηγούμενων δεκαετιών. Η ακραία, νεοφιλελεύθερη οπτική η οποία κυριάρχησε στο πολιτικό πεδίο, έθεσε τη σφραγίδα της για πάρα πολλά χρόνια στην εξέλιξη των πολιτικών και οικονομικών πραγμάτων στην πατρίδα μας. Ακόμη και στις λύσεις των προβλημάτων που η ίδια δημιούργησε!\nΑυτό δεν μπορεί να συνεχιστεί. Έχει καταδικαστεί τελεσίδικα από τον λαό κι ας μη το καταλαβαίνουν οι πολιτικές δυνάμεις των νοσταλγών. Είναι δική μας υπόθεση να δημιουργήσουμε τα νέα δεδομένα. Ας το κάνουμε».\nΟ Τσίπρας υποστηρίζει ότι “η αντιπολίτευση προπαγανδίζει την καταστροφή”\nΚουρουμπλής: Η χώρα έχει ανάγκη από πολιτική σταθερότητα, όχι από εκλογές\nΘ. Αναστασιάδης: Ή με τον Ελληνισμό ή με τον… φονιά του. Τον ΣΥΡΙΖΑ\nΓ. Λακόπουλος: Η σύμπραξη του Κινήματος Αλλαγής με τη Δεξιά θα είναι λάθος. Πολιτικά, πολιτισμικά, ιδεολογικά, ιστορικά, ακόμη και αισθητικά\nΓ. Χαρβαλιάς: Τα λάθη και οι μειοδοτικοί χειρισμοί προηγούμενων κυβερνήσεων στο Σκοπιανό


Αίγυπτος: Το Ανώτατο Δικαστήριο απέρριψε πρόταση του Προέδρου για διατήρηση της Βουλής\nΤο Ανώτατο Δικαστήριο της Αιγύπτου απέρριψε την απόφαση του Προέδρου, Μοχάμεντ Μόρσι, να ανακαλέσει τη Βουλή της χώρας, στην οποία η πλειοψηφία είναι ισλαμιστές βουλευτές, και την οποία είχε διαλύσει η στρατιωτική ηγεσία τον περασμένο μήνα.\nΔικαστική πηγή ανέφερε ότι η απόφαση του Δικαστηρίου ανακοινώθηκε λίγες ώρες μετά την σύντομη συνεδρίαση που πραγματοποίησαν οι ισλαμιστές βουλευτές της κάτω βουλής την Τρίτη, παραβιάζοντας την διαταγή του Στρατιωτικού Συμβουλίου και του Ανωτάτου Δικαστηρίου.\nΟ Πρόεδρος Μόρσι την Κυριακή εξέδωσε διάταγμα ανασύστασης του νομοθετικού σώματος μέχρις ότου εκλεγούν νέοι βουλευτές.\nΟ Πρόεδρος της κάτω Βουλής ανέφερε ότι οι βουλευτές συνεδρίασαν για να βρουν τρόπους εφαρμογής της απόφασης του Δικαστηρίου.\nΗ Υπουργός Εξωτερικών των ΗΠΑ, Χίλαρι Κλίντον, προέτρεψε τους αιγύπτιους αξιωματούχους να συνεργαστούν για να αποφευχθεί ο εκτροχιασμός της μεταβατικής διαδικασίας στην χώρα.\nΕντωμεταξύ, ο γερμανός Υπουργός Εξωτερικών, Κουίντο Βεστερβέλε, είχε συνομιλίες με τον κ. Μόρσι στο Κάιρο. Μετά την συνάντηση ο κ. Βεστερβέλε τόνισε ότι είναι αισιόδοξος πως η Αίγυπτος θα καταφέρει να αντιμετωπίσει τα πολιτικά προβλήματα που αντιμετωπίζει.